ИнтерФУТБОЛ :: Даврон Файзиев: Савиямиз Хитойникидан паст бўлса, ЖЧга чиқиб нима қиламиз?\nДаврон Файзиев: Савиямиз Хитойникидан паст бўлса, ЖЧга чиқиб нима қиламиз?\nШу бир ҳафта Ўзбекистон футболи тарихида янги ёрқин саҳифани очиши мумкин. Иккита ўта муҳим ўйин ва ундаги ғалаба миллий жамоамизни ЖЧ-2018 финал босқичига олиб чиқади. Ҳа, бу ишни амалга ошириш осон бўлмайди, лекин уддалаш мумкин.\nКўпчиликнинг фикрича, термамиз бош мураббийи Самвел Бабаян тактика танлаш, шогирдларини ўйинга тайёрлаш бобида хитойлик ва кореялик ҳамкасбларига ён беряпти. Бу фикрга кўп жиҳатдан қўшилиш мумкин.\nАйниқса, италиялик Марчелло Липпи масаласида. Ўз вақтида Италия термасини жаҳон чемпионига айлантирган мутахассис келгач, Чин юрти вакиллари ўйинида ижобий ўзгариш кузатилди.\nБиз олдинда турган икки беллашув юзасидан таниқли футбол шарҳловчиси Даврон Файзиевдан интервью олдик(Суҳбат 28 августда ўтказилган).\n- Даврон, ҳозирда кўпчилик миллий жамоамиз бош мураббийини аниқ бир ўйин услуби, тактикаси йўқлиги, ўйиннинг боришига қараб, уни ўзгартириб юбориш қобилиятига эга эмасликда айблаяпти. Бу масалада фикрингиз қандай?\n- Биласизми, Хитой термасини шу пайтгача мағлуб этиб келганмиз ва бу борада ортиқча муаммога дуч келмаганмиз. Навбатдаги тўқнашувимизда ҳам ғалаба қозонишимизга ишоняпман.\nГарчи Чин юрти жамоасига Марчелло Липпи устозлик қилаётган бўлсада, футболчиларимиз бу ишни уддалай олишади. Савия бўйича таққосласак, биз Хитойдан устунмиз. Термамиз таркибида тажрибали ижрочилар жамланган. Айнан шу томондан ҳам бизнинг устунлигимиз бор.\n- Тўғрику-я, лекин италиялик мутахассис қисқа фурсатда Хитой термаси ўйинини ижобий томонга ўзгартира олди. Шу жиҳатдан 31 август куни ўтказиладиган баҳсда хитойликлар бизга чинакам бош-оғриқ бўлишлари мумкин...\n- Фикрингизга қўшиламан. Лекин Липпи шу кунгача ўз даражасидан паст ўйин намойиш этган Хитойни асл даражасига олиб чиқа олди, холос. Ҳеч қачон бошдан баланд сакраб бўлмайди.\nШахсан мен ҳозирги Хитой даражасини Ўзбекистон термасидан устун деб ҳисобламайман. Агар савиямиз уларникидан паст бўлса, унда жаҳон чемпионатига чиқиб нима қиламиз?\nМундиал йўлланмаси учун курашаётган жамоа олдида Хитойни мағлуб эта олармикан, деган саволларнинг пайдо бўлиши бироз кулгили ҳолат. Таркибимиздаги футболчиларнинг аксарияти тажрибали. Уларда ҳеч қандай қўрқув йўқ. Шунчаки, бу футболчиларга кайфиятни бера олиш керак.\n- Ўша кайфиятни ким беради?\n- Биринчи навбатда, футболчиларнинг ўзлари бунга ишонишлари лозим. Яъни, уларда Хитой ва Жанубий Корея термаларини мағлуб этишга заррача шубҳа қолмаслиги даркор.\nИккинчидан, бош мураббий муҳим ўйинлар олдидан шогирдларининг руҳиятини кўтара олиши шарт. Учинчидан, мухлислар футболчиларга ишонч билдириб, уларга муҳим паллада руҳий далда бўлишлари керак.\nАгар ҳозир ўйинчилар, мураббийларга танқид тошлари отишда давом этилса, бу зарарга ишлаши мумкин. Шу боис, ҳамма ягона мақсад йўлида бирлашиши лозим.\n- Келинг, майдонни шахмат доскасига қиёслаймиз. Унинг икки томонида гроссмейстерлар, яъни бош мураббийлар, тахтадаги сипоҳлар эса - футболчилар. Икки гроссмейс-тер - Липпи ва Бабаяннинг тактик юришида кимни устун деб ҳисоблайсиз?\n- Марчелло Липпига алоҳида таъриф бериш шарт бўлмаса керак. Шу жиҳатдан олиб қарасак, бу икки мураббийни солиштириш, таққослашга ҳожат йўқ. Ҳамма кимнинг устун эканлигини жуда яхши билиб турибди.\nЛиппи жаҳон футболида оламшумул ютуқларга эришган. Марчеллонинг биргина Италияни жаҳон чемпиони қилганининг ўзи кўп саволларга жавоб беради. Шахсий фикрим, бу ўйин-да кўп нарса футболчиларга боғлиқ бўлади.\nАгар улар чиндан ҳам мундиалга чиқишни исташса, рақибни мағлуб этишади. Буюк Хитой девори маҳв этилса, Тошкентдаги баҳс чинакамига финалга айланади. Бу суперучрашув барча рекордларни янгилайди.\n- Аксарият мутахассислар ва мухлисларнинг фикрича, ҳозирги Жанубий Корея аввалгидек кучли эмас, гарчи таркибида юлдузлари бўлса ҳам...\n- Ушбу мамлакат футболи раҳбарлари Қатардан қабул қилинган мағлубиятдан сўнг жамоага маҳаллий мутахассисни бош мураббий этиб тайинлашди. Ҳозир кореялик мутахассиснинг термада қандай ислоҳотлар олиб бораётганини билмаймиз.\nНафақат биз, балки миллий жамоамиз мураббийлар штаби ҳам бундан бехабарлар, ҳойнаҳой. Билганимиз, у Ж.Корея олимпия термасини Олимпиадага олиб чиқиб, мазкур мусобақадаги муносиб иштирокни таъминлади.\nДемак, бу мутахассиснинг қандай салоҳиятига эга эканлиги шундоқ кўриниб турибди. Агар ўша ёндашув, ўша ўйин бўлса, кореяликлардан катта хавф кутиш мумкин.\nЭшитишимча, 5 сентябрь кунги баҳсда рақибларимизнинг айрим юлдузлари майдонга тушмас экан. Бу яхши хабар. Зеро ўзаро учрашувларда айнан кореяликларнинг етакчилари ўйин тақдирини ҳал қилиб келишган.\nЖ.Корея - Эрон тўқнашуви натижасини кутиб ўтириш керак эмас. Чунки ҳозир ҳаммаси ўз қўлимизда, иккита баҳсда зафар қучсак, жаҳон чемпионати эшиклари биз учун очилади.\n- «Узрепорт» телеканали бу мавсум ўз мухлисларига қайси чемпионатларни намойиш этишни режалаштирган?\n- Биринчи навбатда, ЕЧЛ ва ЕЛ учрашувларини айтиб ўтиш лозим. Қолаверса, ўтган мавсумда бўлгани каби, мухлислар Испания ва Англия чемпионатларининг жонли трансляцияларидан ҳам баҳраманд бўлишлари мумкин.


“17июнь-Бутун жаҳон чўлланиш ва қирғоқчиликка қарши кураш куни” — Navoiy viloyati ekologiya va atrof muhitni muhofaza qilish boshqarmasi\n“17июнь-Бутун жаҳон чўлланиш ва қирғоқчиликка қарши кураш куни”\nTahrir vaqti Июн 19, 2018\nЖорий йилнинг 18 июнь куни Навоий вилояти Экология ва атроф-муҳитни муҳофаза қилиш бошқармасининг мажлислар залида “17июнь-Бутун жаҳон чўлланиш ва қирғоқчиликка қарши кураш куни” муносабати билан давра суҳбати ташкил этилди. Ушбу давра суҳбатида Экология ва атроф-муҳитни муҳофаза қилиш бошқармаси ходимлари ва Ўзбекистон Республикаси Экологик ҳаракат Навоий вилояти ҳудудий бўлинмаси масъул ходимлари иштирок этдилар. Маълумки, Навоий вилоятнинг 98,7% майдонини Кизилкумнинг чўл ва ярим чўлларидаги яйловлар эгаллаган. Бу ерда иклимнинг кескин ўзгарув-чанлиги минтакада шамол эрозияси кучли кечишига ва эфемироид ўсимлик-ларнинг май ойида куриб колишига олиб келмокда. Натижада чорвачилик учун озука танқислиги муаммоси келиб чиқмокда.\nВилоятнинг ғарбий шимолий кисмида ва шимолида шамол, ўртача 15 м/сек тезликда, хатто 20-25 м/сек ли кунлар кўп бўлади. Кулкудукда шамол хатто 48 кунгача чўзилади.\nБундай иқлим шароитларда тупроқ, тупроқ ости намлигининг табиий парланиши 1700-2200 мм, ҳатто ундан хам юқори миқдорда бўлиши, худудда кенг таркалган гидроморф, яримгидроморф ва бошка тупрокларнинг шўрланишини келтириб чиқармоқда.\nЧўл минтақасида хавонинг нисбий намлиги жуда пастдир, ёзда 10 % тушади, қишда 30-40 % гача етади. Шунинг учун хам чўл тупроқларида буғланиш кучли, ёғингарчилик миқдоридан 15-25 баробар кўп бўлади.\nНатижада чўлланиш жараёни бу ҳудудда тезлашади.\nВилоятнинг ғарбий шимолий, шимолий худудларининг иқлим шароитлари тахлил этилиб, хулоса килинганда: қишда қор жуда кам ёғади.\nҚурук совук ва шамоллар хукм суради; ёз иссиқ , хавоси қуруқ, ёғин сочин асосан кеч кузда ва эрта бахорда тушади.\nБундай иқлим шароитларини эътиборга олиб, шимолий худуд ларда чорвачиликни, асосан қоракулчиликни ривожлантириш, ем-хашак захирасини яратиш, қум кўчишига қарши саксовулзорлар, ихотазорлар, бошқа чўл минтакаси ўсимликлари майдонини кенгайтириш эвазига экологик муҳитни яхшилашга эришиш мумкин .


Умар ал-Кундикатий ас-Самарқандий\nУмар ал-Кундикатий ас-Самарқандий -\nУмар ибн Саъид ал-Кундикатий ас-Самарқандий - Кундикат қишлоғидан эдилар. Имом Абдураҳмон ибн Абдураҳим ал-Қассор ал-Бухорийдан ҳадис ривоят қилганлар. Ўзларидан эса Абу Ҳафс Умар ибн Муҳаммад ан-Насафий ҳадис ривоят қилганлар. Хоқон Иброҳим ибн Наср Тамғочхон вафот этган йили Самарқандда туғилганлар. Ҳижрий 525 (милодий 1132) йилнинг сафар ойида Борийда (Самарқанд ноҳиясидаги тоғ) вафот этганлар.\n*Кундикат – Самарқанддаги Дарғамга яқин қишлоқ.


Тошкентда янги қурилаётган уй ёниб кетди - UzNews.uz\nЯккасарой туманида қурилаётган уйнинг ертўласида ёнғин содир бўлди. Ҳодиса жойига 4та ёнғин ўчириш жанговар бўлинмалари борган.\nТошкент шаҳар ёнғин хавфсизлиги бошқармасининг хабар беришича, 4 июль куни соат 6:33да Яккасарой тумани, Миробод кўчаси, 35-уй қаршисида жойлашган янги қурилаётган уйнинг ертўласида пенопласт бўлаклари 40 кв.м. майдонда ёниб кетган.\nЁнғин ўчириш экипажлари ҳодиса жойига соат 06:37да етиб боришган ва тезкор ҳаракатлар натижасида ёнғин соат 06:44да бартараф этилган. Ёнғинни ўчириш учун 4та ёнғин ўчириш техникаси жалб қилинган.\nЁнғиннинг тахминий сабаби — чекаётганда эҳтиётсизликка йўл қўйилгани. Етказилган зарар миқдори аниқланмоқда.


Пенсиями ёки нафақа? — Ishonch Gazetasi\nПенсиями ёки нафақа?\n“Пенсиядаман”, “нафақадаман”, “нафақахўрман”, “нафақамни олдим” каби гаплар тез-тез қулоғимизга чалинади. Кўп ҳолларда эса “пенсия” ўрнига “нафақа” сўзи қўлланилмоқда.\nХўш, мазмун-моҳият жиҳатдан бир маъно ва мазмунда қўлланилаётган мазкур икки атама ҳақиқатда бир хил мазмунни ифодалайдими? Уларни бир-бирининг ўрнида қўллаш мумкинми?\nТошкент молия институти “Пенсия иши” кафедраси мудири, иқтисод фанлари номзоди, доцентБаҳодир Маматов ушбу саволларга атрофлича жавоб берди:\nАмалдаги қонун ҳужжатларига кўра, хусусан, “Давлат пенсияларини тайинлаш ва тўлаш тартиби тўғрисида”ги низомда “Пенсия – уни олиш ҳуқуқи қонунда белгиланган шартларга ва меъёрларга мувофиқ аниқланадиган ҳамда шахсларга пенсия ёшига тўлиш, ногиронлик ёки боқувчисини йўқотганлик муносабати билан бериладиган ойлик пул тўлови”ни англатади. Ўзбекистон миллий энциклопедиясида “пенсиялар лотинча “pensio” – тўлов маъносини ифодалаб, фуқароларга давлат ёки бошқа субъектлар томонидан қонунда белгиланган ҳолларда мунтазам ва одатда, умрбод тўланадиган тўловлар” сифатида тавсифланиб, ижтимоий таъминот шакли эканлиги қайд этилган. 1993 йил 3 сентябрда қабул қилинган “Фуқароларнинг давлат пенсия таъминоти тўғрисида”ги Қонуннинг 7-моддасига мувофиқ, ёшга доир пенсия олиш ҳуқуқига эркаклар – 60 ёшга тўлганда ва иш стажлари камида 25 йил бўлган тақдирда, аёллар эса – 55 ёшга тўлганда ва иш стажлари камида 20 йил бўлган тақдирда эга бўладилар. Шу билан бирга, ушбу қонуннинг 8-моддасига кўра, пенсия тайинлаш учун етарлича иш стажига эга бўлмаган шахсларга ёшга доир пенсиялар камида 7 йил иш стажи мавжуд бўлган тақдирда, бор стажга мутаносиб миқдорда тайинланади. Демак, пенсиялар иш стажи 7 йилдан кам бўлмаган барча пенсия ёшига етган фуқароларга тайинланади. Таъкидлаш жоизки, қонунчиликка мувофиқ пенсиянинг ёшга доир, ногиронлик ва боқувчисини йўқотганлик турлари мавжуд.\nЎзбекистон миллий энциклопедиясида “нафақа – муҳтож одамларга давлат, корхона, муассаса ва айрим шахслар томонидан бериладиган ёрдам пули” сифатида тавсифланган. Ўзбекистонда меҳнат стажига кўра бериладиган пенсиядан фарқли ҳолда нафақа давлат томонидан, асосан, вақтинча меҳнатга қобилиятсизлик, ҳомиладорлик ва туғиш, бола туғилганда, дафн этиш маросими учун, ишсизлик, ишдан бўшатиш, ходимнинг вафоти муносабати билан бир йўла бериладиган, ёшга доир, ногиронлик (болаликдан ногиронлардан ташқари) ва боқувчисини йўқотганлик нафақалари берилади. Нафақанинг ҳам ёшга доир, ногиронлик (болаликдан ногиронлардан ташқари) ва боқувчисини йўқотганлик турлари мавжуд бўлиб, ёшга доир нафақа иш стажига эга бўлмаган ёки 7 йилдан кам иш стажига мавжуд бўлган ҳолларда эркакларга – 65 ёшга етганларида ва аёлларга – 60 ёшга етганларида тайинланади. Муҳими, ҳақ тўланадиган иш бажараётган ёки бошқа даромад манбаига эга бўлган (алиментлар ёки стипендиялар олиш бундан мустасно) шахсларга ёшга доир нафақа тайинланмайди. Бу эса нафақанинг, юқорида таъкидлаганимиздек, ёрдам пули эканлигини ифодалайди.\nЮқорида таъкидлаганимиздек, пенсия ёшига етиб, зарурий иш стажига эга бўлмаган тақдирда, лекин камида 7 йиллик меҳнат стажи мавжуд бўлса, бор стажига мутаносиб равишда тўлиқсиз миқдорда ёшга доир пенсия тайинланади. Тўлиқсиз ёшга доир пенсиянинг миқдори ёшга доир энг кам пенсиянинг 50 фоизидан кам бўлмаслиги лозим. Ёшга доир энг кам пенсиянинг миқдори 2019 йил 1 январь ҳолатига кўра 396500 сўмга тенг. Пенсиянинг миқдори, аввало, фуқаронинг ўртача ойлик иш ҳақи миқдорига, меҳнат стажи давомийлигига ва тўлаган суғурта бадаллари миқдорига боғлиқ бўлади. Нафақа эса Ўзбекистон Республикаси Президентининг иш ҳақи, пенсиялар, стипендиялар ва нафақалар миқдорларини ошириш тўғрисидаги Фармонларига мувофиқ қатъий миқдорларда белгиланади. Масалан, ёшга доир нафақа эркаклар 65 ёшга етганда, аёллар эса 60 ёшга етганда ҳамда иш стажи 7 йилдан кам бўлганда тайинланади ва ёшга доир нафақанинг миқдори 2019 йил 1 январь ҳолатига кўра 243300 сўмга тенг.\nПенсия нафақадан тубдан фарқ қилади. Жумладан:\nпенсия жамият аъзосининг жамиятдаги меҳнат фаолиятида иштирок этганлиги учун берилади, яъни фуқаро меҳнат қилиб, тегишли меҳнат стажига эга бўлиб, тегишли пенсия бадалларини тўлаганлиги учун унга ва оила аъзолари учун белгиланган ҳуқуқдир. Нафақа эса моддий жиҳатдан муҳтож бўлганлар учун давлат томонидан бериладиган моддий кўмакдир;\nпенсиялар, фуқароларга пенсия олиш ҳуқуқи юзага келганда унинг моддий аҳволидан қатъи назар тайинланади, нафақа эса шахснинг моддий муҳтожлигини ва ижтимоий ҳолатини инобатга олган ҳолда тайинланади ва тўланади;\nпенсия пенсия ёшига етган фуқароларга иш стажи даври, ойлик иш ҳақи ва Пенсия жамғармасига тўлаган суғурта бадаллари миқдоридан келиб чиқиб тайинланади. Нафақа эса қатъий миқдорларда белгиланади;\nпенсия олиш ҳуқуқи эркакларда меҳнат стажи 25 йил, аёлларда 20 йил бўлганда юзага келади. Нафақа эса зарур иш стажига эга бўлмаган ёки 7 йилдан кам меҳнат стажи мавжуд бўлган фуқароларга – эркаклар 65 ёш, аёллар эса 60 ёшга тўлганларида тайинланади. Демак, пенсия нафақадан меҳнат стажи ва ёши жиҳатидан ҳам фарқланади;\nнафақанинг ёрдам пули сифатида ифодаланиши кундалик ҳаётимизда унинг олувчиларини “нафақахўр” деб аталишига олиб келди. Бу эса, қайсидир маънода, нафақа олувчини камситиш (текинхўр каби) сифатида қаралади. Шунинг учун “нафақахўр” эмас, балки “нафақа олувчи” деб аталиши зарур. Пенсия олувчини эса пенсионер деб аташ ўринлидир. Чунки, пенсия нафақадан фарқли ўлароқ ёрдам пули эмас, балки фуқаронинг илгари олинган даромадини унинг ижтимоий бадалларни тўлаган суммаси ва даврига мутаносиб равишда қисман қопловчи ҳар ойлик тўланадиган тўловдир;\nпенсиялар фуқароларга бюджетдан ташқари Пенсия жамғармаси маблағлари ҳисобидан, нафақа эса давлат бюджети маблағлари ҳисобидан тўланади.\nЎзбегимнинг аёли эъзоз учун яралган\nЎйин ёки қонунбузилиш бартараф этилмаётгани хусусида\nТабиий газ босими 10 баравар оширилади\nТаълим тизимида тарихий ўзгаришлар\nМАЪНАВИЯТ ВА МАЪРИФАТ – ТАРАҚҚИЁТ ҚАНОТИ\nМАНГУ ҲАЁТ ҚЎШИҒИ\nАввалгиси\tКейингиси 1 - 38


Интерфаол давлат хизматларининг ягона портали фуқароларга оладиган пенсия ёки нафақаларининг миқдори тўғрисида маълумотнома олиш учун мурожаат қилиш имкониятини беради.\nМаълумотнома олиш учун онлайн аризани тўлдириш ва Ягона портал орқали бюджетдан ташқари Пенсия жамғармасининг тегишли бўлимига жўнатиш кифоя. Шуни таъкидлаш лозимки, фақат Ягона порталда рўйхатдан ўтган фойдаланувчиларга хизмат кўрсатилади.\nАриза 10 кун мобайнида кўрилади. Тайёр маълумотномани олиш учун яшаш жойидаги Пенсия жамғармаси бўлимига мурожаат қилиб, шахсни тасдиқлайдиган ҳужжатни тақдим этиш лозим. Пенсионернинг қонуний вакили тайёр маълумотномани олиш учун мурожаат қилганда у ўз шахсини тасдиқлайдиган ҳужжат ва унинг ваколатларини тасдиқлайдиган ҳужжатни тақдим этиши керак.\nХизматлар бепул кўрсатилади. Фақат мурожаат этган шахсда унинг шахсини тасдиқлайдиган тегишли ҳужжатлар бўлмаганда ёки маълумотлар белгиланган талабларга мувофиқ бўлмаганда (нотўғри ёки нотўлиқ тўлдирилганда) хизмат кўрсатишдан бош тортишлари мумкин. Бунда аризачи давлат хизматини кўрсатиш учун жавобгар муассаса мансабдор шахсининг ҳаракати ёки ҳаракатсизлиги устидан қонун ҳужжатларида белгиланган тартибда шикоят қилишга ҳақлидир.\nРақамлар ва далиллар\n● Сўнгги йиллардаги пенсионерлар сонининг ҳар йилги ўсиши Ўзбекистонда 1,5%ни, МДҲ давлатларида – 3,7%ни ташкил қилди. Ўзбекистонда аҳолининг кексайиш даражаси долзарблик касб этувчи муаммога айланмаган.\n● Пенсия тизими республикадаги 11%га яқин аҳолига хизмат кўрсатмоқда. Бошқа мамлакатларга таққослаганда, бу кўрсаткич пенсия тизимига ижобий таъсир кўрсатмоқда.\n● Ҳозир пайтда ўртача иш ҳақига нисбатан ўртача пенсия миқдори Россияда – 25,7%, Марказий Осиё мамлакатларида – 23-28% бўлган бир пайтда, Ўзбекистонда 37,5%ни ташкил қилаётир. Жорий 2014 йилда мамлакатимизда мазкур кўрсаткич 40%дан ортиқроққа ошди.\nПрочитано: 1982 раз(а)


Америкаликлар Россияга “афғон бомбасини” ташлаяптими? - 11.05.2021, Sputnik Ўзбекистон\nАпрель ўртасида Жо Байден Афғонистондан қўшинларни тўлиқ олиб чиқиш санасини 1 майдан 11 сентябрга кўчириш тўғрисидаги қарорини эълон қилгач, мамлакатда кўпроқ... 11.05.2021, Sputnik Ўзбекистон\nБиргина 8 май куни Кобулнинг Дашти Барчи туманида қарийб 16 киши ҳалок бўлди, асосан 11-15 ёшли ўқувчи қизлар. Нималар рўй беряпти? Кимдир қўшинларни олиб чиқишни жуда хоҳламайди ёки аксинча, кимдир америкаликларни қистовга оляпти, чиқиш кетиш жойини кўрсатяпти? Улар кетгандан сўнг нима бўлади?Россия учун бу муҳим масала: СССР парчаланганига қарамасдан, бизнинг Афғонистон билан, умуман олганда, илгаридай чегарамиз умумий. Афғонистон билан собиқ совет чегарасининг катта қисми тўғри келадиган Тожикистон КХШТга аъзо, яъни бизнинг ҳарбий иттифоқдошимиздир. Афғонистон билан чегарадош Ўзбекистон ва Туркманистон ҳам бизнинг миллий манфаатларимиз ва жавобгарлигимиз зонасига киради.Агар Афғонистонда тўлақонлик фуқаролар уруши ўт олса, унинг тутуни бутун Ўрта Осиёни қоплайди, энг ёмон ҳолатда эса алангаси ўтади, ахир Афғонистонда юқорида тилга олинган учта собиқ совет республикаларида ҳам бўлган ўша халқлар яшайди. Россияда ҳатто америка қўшинларининг олиб чиқилиши мағлубият эмас, сал бўлмаса бизга қарши диверсия деган садолар янграмоқда: дейишяптики, Вашингтон шу тарзда Кремлнинг диққатини шарққа қаратмоқда ва русларнинг Ўрта Осиё ҳодисасини бартараф қилишга барча кучларини ишга солишига тўғри келади. Балки, умуман америкаликлардан қолишларини сўрашимиз керакдир?Шунга ўхшаш сохта конспирология кулгули: америкаликлар Афғонистонда истаган нарсаларидан ҳеч нарсага эришишмади (уларнинг барча орзулари аввалдан хаёлий ва абсурд бўлгани бошқа гап).“Ал Қоида”*ни тугатишди – унинг полклари ёки дивизиялари бор эдими – ёки у ислом дунёсининг турли қисмларида турли тузилмалар ва гуруҳларни боғловчи тармоқли ташкилот эди ва бўлиб қолмоқда?Ҳа, гуруҳлар радикал кайфиятга эга, бироқ Афғонистоннинг америкаликлар томонидан ишғол қилиниши ислом дунёсида янкиларга бўлган нафратни кучайтирди, холос. Яъни жиҳодчилар таъсири ўсди.“Толибон”* устидан ғалаба қозонишди? Лекин у яқинда америкаликлар кетгандан сўнг Кобулда ҳукумат тепасига келади: ёки ҳукумат коалициясининг бир қисми сифатида тинч йўл билан, ёки ҳарбий. Ўшанда якка келмайди.Америкаликлар Афғонистондан Россияга ва Хитойга (ҳамда Эронга) босим ўтказиш, Евроосиёнинг асосий минтақасида доимий бўлиб туриши учун плацдарм тузишни хоҳлашганмиди? Хоҳлашганди, лекин бунинг учун Афғонистонни бўйсундириш ва уни назорати остига олиш зарур эди – бу иш қўлларидан келмади.Америкаликлар шунчалик кетишга мажбур бўлишмайди - энг ёмон ҳолатда уларнинг ўзлари учун ишлаган ўн минглаб афғонларни ўзлари билан олиб чиқиб кетишларига тўғри келади. Ўша коллаборационистлар, босқинчилар ёрдамчиларини – ахир уларга нафақат толиблар бундай муносабатда эмас. Яъни АҚШнинг Афғонистондаги позицияларига шунчаки путур етмайди: улар йўқ қилинади. Бироқ АҚШ чиқиб кетгандан сўнг қўшни мамлакатларда мустаҳкамланмоқчи-ку? Мана шанба куни “The Wall Street Journal” Вашингттон “қўшинларни Афғонистондан олиб чиқиб кетгандан сўнг толиблар устидан назорат қилиш ва қўшинларни жойлаштириш учун минтақавий плацдармларни излаяпти”.Кўриб чиқилаётганлар қаторига ҳам қўшни мамлакатлар, ҳам узоқдаги мамлакатлар киради, масалан, БАА, Форс кўрфазида ҳарбий денгиз кучларини жойлаштириш учун имкониятлар таҳлил қилинмоқда. Байден аллақачон ваъда қилдики, “Ал Қоида”* ёки ИШИД* Америка учун ёки Афғонистондаги манфаатлари учун хавф туғдирса, Штатлар ҳаво зарбасини беради.Лекин америкаликлар тезда муносабат билдириш учун имкониятга эга бўлишни хоҳлашмоқда, ахир 11 сентябрдан кейин (айримлар июль ўртасида дейишмоқда )Афғонистонда на америкаликлар, на бирор бир чет эл қўшинлари қолади – Америка элчихонасига (у ерда 1000 нафаргача кишини қолдиришмоқчи) ҳужум қилинган тақдирда нима қилиш керак? Покистондан ёрдам жўнатиш керак?Узоқ, улар билан муносабатлар ёмон, шу боис “ҳарбий база яратиш учун энг маъқул вариант Афғонистон билан бевосита чегарадош ва керак бўлганда қўшинларни тезда бир жойдан бошқа жойга ўтиши таъминлай оладиган Ўзбекистон ва Тожикистон бўлган бўларди”.Бироқ аттанг, Америка режаларининг амалга ошишига Россия ва Хитой халақит бериши мумкин, дея ёзади “The Wall Street Journal”. Албатта, шундой ҳам: ҳеч ким америкаликларнинг Марказий Осиёда мустаҳкамланишига йўқ қўймайди. 2001 йил 11 сентябрдан кейин Россия Штатларга Қирғизистон ва Ўзбекистонда база яратишга имкон берганди, бироқ у пайт Россия заиф эди, Штатлар билан муносабатлар ҳам фаол қарама-қаршилик ҳолатида эмасди. Ҳозир эса ҳеч қандай, ҳатто вақтинчалик америкаликларнинг Ўрта Осиёда мустаҳкамланишлари ҳақида гап бориши мумкин эмас: 20 йиллик Афғонистонни истило қилгандан сўнг уларнинг минтақани тўлиқ тарк этишларига тўғри келади. Унинг хавфсизлиги учун Россия ва Хитой томонидан тузилган ШҲТ жавоб беради. Унга нафақат Марказий Осиё республикалари, балки Ҳиндистон ва Покистон ҳам аъзо. Тез орада Эрон ҳам тўлақонли аъзо бўлади.Яъни Афғонистон ШҲТга аъзо мамлакатлар билан тўлиқ ўралган бўлади, боз устига унинг ўзи кузатувчи мақомига эга. Кобулни ШҲТга яққол объектив кўрсатгичларга кўра қабул қилишмаган: истило қилинган ва тўлиқ суверенитетдан маҳрум мамлакат ташкилот аъзоси бўлолмайди. ШҲТ мақсади – Осиёда, биринчи навбатда Марказий Осиёда тинчликни қўллаб-қувватлаш. ШҲТ ҳозирча ўзининг тинчликпарвар кучларига эга эмас, Афғонистонга қўшин киритишнинг ҳожати, бир истилочини бошқасига алмаштиришнинг ҳожати ҳам йўқ.Афғонлар қирқ йилдан зиёд муддат бир-бирлари билан жанг қилиб келади, 28 йил эса яна чет эл қўшинлари билан. Тўлақонли ички афғон мулоқоти учун сиёсий шароитларни яратиш керак. Ташқи, бунинг устига ғарб аралашишисиз, лекин барча давлатлар ва қўшни мамлакатларнинг – Россия, Хитой, Покистон, Эрон ва Ҳиндистоннинг фаол иштироки билан. АҚШ ҳам афғонларни ўзаро яраштиришда қатнаша олади ва шарт – фақат қўшинлар олиб чиқиб кетилгандан кейин Афғонистондаги уларнинг тарафдорларига бўлган муносабат ҳар қандай мулоқот учун ғов бўлиши мумкин. Нима бўлганда ҳам, америкаликлар кетгандан кейин Афғонистон учун жавобгарликнинг асосий юки ШҲТ зиммасига тушади ва айниқса унинг уч аъзоси зиммасига: Россия, Хитой ва Покистон. Бу ҳам уларнинг манфаатлари, ҳам Афғонистон халқи манфаатлари йўлида.Афғонистондаги қийин ички қарама-қаршилик – унга қўл силташ ёки ундан ҳарбий девор билан ўраб олиш учун баҳона эмас. Иккинчисининг имкони йўқ ҳам, биринчиси эса унинг қўшнилари ва буюк Осиё давлатлари, жумладан, Россияга манфаатларига жавоб бермайди.ШҲТ учун минимум вазифа – афғон муаммосининг мамлакатдан ташқарига чиқиб кетишига йўл қўймаслик. Максимум вазифа эса барча афғон томонларини реал сулҳ ва янги Афғонистонни барпо этишга отлантириш.Жасур ва шунча мусибатни бошдан кечирган халқ ахийри ўзининг тоғли диёрида тинч-тотув, мустақил ҳаёт кечирмоғи лозим. Швейцариядаги каби эмас, албатта, Швейцария кантонлари ҳам ўзаро жанг қилган бўлсада.Афғонистон Швейцария бўлмайди – унга ғарб нормаларини кўчириш мамлакатга зиён етказди, холос – бироқ у Марказий Осиё учун кескинлик ўчоғидан барча унинг дўстлари учун тинч қўшнига айланишига тўлиқ ҳақли.Фақат афғонларга мустақил осуда ҳаётга қайтишларига ёрдам бериш зарур – ўзимиз учун, геосиёсий манфаатлар ва ўзга стратег экспериментлар йўлида эмас. * Россия ва қатор мамлакатларда тақиқланган террорчилик ташкилотлариМанба: РИА Новости\nроссия, афғонистон: 30 йил тинчлик илинжида, толибон, ақш\n18:23 11.05.2021 (янгиланди: 12:42 17.05.2021)\n© AFP 2018 / LUKE SHARRETTАмериканские солдаты\nАпрель ўртасида Жо Байден Афғонистондан қўшинларни тўлиқ олиб чиқиш санасини 1 майдан 11 сентябрга кўчириш тўғрисидаги қарорини эълон қилгач, мамлакатда кўпроқ қон тўкилмоқда – зўравонлик кескин ўсди, қурбонлар юзларча.\nБиргина 8 май куни Кобулнинг Дашти Барчи туманида қарийб 16 киши ҳалок бўлди, асосан 11-15 ёшли ўқувчи қизлар. Нималар рўй беряпти? Кимдир қўшинларни олиб чиқишни жуда хоҳламайди ёки аксинча, кимдир америкаликларни қистовга оляпти, чиқиш кетиш жойини кўрсатяпти? Улар кетгандан сўнг нима бўлади?\nРоссия учун бу муҳим масала: СССР парчаланганига қарамасдан, бизнинг Афғонистон билан, умуман олганда, илгаридай чегарамиз умумий. Афғонистон билан собиқ совет чегарасининг катта қисми тўғри келадиган Тожикистон КХШТга аъзо, яъни бизнинг ҳарбий иттифоқдошимиздир.\nАфғонистон билан чегарадош Ўзбекистон ва Туркманистон ҳам бизнинг миллий манфаатларимиз ва жавобгарлигимиз зонасига киради.\nАгар Афғонистонда тўлақонлик фуқаролар уруши ўт олса, унинг тутуни бутун Ўрта Осиёни қоплайди, энг ёмон ҳолатда эса алангаси ўтади, ахир Афғонистонда юқорида тилга олинган учта собиқ совет республикаларида ҳам бўлган ўша халқлар яшайди.\nРоссияда ҳатто америка қўшинларининг олиб чиқилиши мағлубият эмас, сал бўлмаса бизга қарши диверсия деган садолар янграмоқда: дейишяптики, Вашингтон шу тарзда Кремлнинг диққатини шарққа қаратмоқда ва русларнинг Ўрта Осиё ҳодисасини бартараф қилишга барча кучларини ишга солишига тўғри келади. Балки, умуман америкаликлардан қолишларини сўрашимиз керакдир?\nШунга ўхшаш сохта конспирология кулгули: америкаликлар Афғонистонда истаган нарсаларидан ҳеч нарсага эришишмади (уларнинг барча орзулари аввалдан хаёлий ва абсурд бўлгани бошқа гап).\n“Ал Қоида”*ни тугатишди – унинг полклари ёки дивизиялари бор эдими – ёки у ислом дунёсининг турли қисмларида турли тузилмалар ва гуруҳларни боғловчи тармоқли ташкилот эди ва бўлиб қолмоқда?\nҲа, гуруҳлар радикал кайфиятга эга, бироқ Афғонистоннинг америкаликлар томонидан ишғол қилиниши ислом дунёсида янкиларга бўлган нафратни кучайтирди, холос. Яъни жиҳодчилар таъсири ўсди.\n“Толибон”* устидан ғалаба қозонишди? Лекин у яқинда америкаликлар кетгандан сўнг Кобулда ҳукумат тепасига келади: ёки ҳукумат коалициясининг бир қисми сифатида тинч йўл билан, ёки ҳарбий. Ўшанда якка келмайди.\nАмерикаликлар Афғонистондан Россияга ва Хитойга (ҳамда Эронга) босим ўтказиш, Евроосиёнинг асосий минтақасида доимий бўлиб туриши учун плацдарм тузишни хоҳлашганмиди? Хоҳлашганди, лекин бунинг учун Афғонистонни бўйсундириш ва уни назорати остига олиш зарур эди – бу иш қўлларидан келмади.\nАмерикаликлар шунчалик кетишга мажбур бўлишмайди - энг ёмон ҳолатда уларнинг ўзлари учун ишлаган ўн минглаб афғонларни ўзлари билан олиб чиқиб кетишларига тўғри келади. Ўша коллаборационистлар, босқинчилар ёрдамчиларини – ахир уларга нафақат толиблар бундай муносабатда эмас. Яъни АҚШнинг Афғонистондаги позицияларига шунчаки путур етмайди: улар йўқ қилинади.\nБироқ АҚШ чиқиб кетгандан сўнг қўшни мамлакатларда мустаҳкамланмоқчи-ку? Мана шанба куни “The Wall Street Journal” Вашингттон “қўшинларни Афғонистондан олиб чиқиб кетгандан сўнг толиблар устидан назорат қилиш ва қўшинларни жойлаштириш учун минтақавий плацдармларни излаяпти”.\nКўриб чиқилаётганлар қаторига ҳам қўшни мамлакатлар, ҳам узоқдаги мамлакатлар киради, масалан, БАА, Форс кўрфазида ҳарбий денгиз кучларини жойлаштириш учун имкониятлар таҳлил қилинмоқда.\nБайден аллақачон ваъда қилдики, “Ал Қоида”* ёки ИШИД* Америка учун ёки Афғонистондаги манфаатлари учун хавф туғдирса, Штатлар ҳаво зарбасини беради.\nЛекин америкаликлар тезда муносабат билдириш учун имкониятга эга бўлишни хоҳлашмоқда, ахир 11 сентябрдан кейин (айримлар июль ўртасида дейишмоқда )Афғонистонда на америкаликлар, на бирор бир чет эл қўшинлари қолади – Америка элчихонасига (у ерда 1000 нафаргача кишини қолдиришмоқчи) ҳужум қилинган тақдирда нима қилиш керак? Покистондан ёрдам жўнатиш керак?\nУзоқ, улар билан муносабатлар ёмон, шу боис “ҳарбий база яратиш учун энг маъқул вариант Афғонистон билан бевосита чегарадош ва керак бўлганда қўшинларни тезда бир жойдан бошқа жойга ўтиши таъминлай оладиган Ўзбекистон ва Тожикистон бўлган бўларди”.\nБироқ аттанг, Америка режаларининг амалга ошишига Россия ва Хитой халақит бериши мумкин, дея ёзади “The Wall Street Journal”. Албатта, шундой ҳам: ҳеч ким америкаликларнинг Марказий Осиёда мустаҳкамланишига йўқ қўймайди.\n2001 йил 11 сентябрдан кейин Россия Штатларга Қирғизистон ва Ўзбекистонда база яратишга имкон берганди, бироқ у пайт Россия заиф эди, Штатлар билан муносабатлар ҳам фаол қарама-қаршилик ҳолатида эмасди. Ҳозир эса ҳеч қандай, ҳатто вақтинчалик америкаликларнинг Ўрта Осиёда мустаҳкамланишлари ҳақида гап бориши мумкин эмас: 20 йиллик Афғонистонни истило қилгандан сўнг уларнинг минтақани тўлиқ тарк этишларига тўғри келади.\nУнинг хавфсизлиги учун Россия ва Хитой томонидан тузилган ШҲТ жавоб беради. Унга нафақат Марказий Осиё республикалари, балки Ҳиндистон ва Покистон ҳам аъзо. Тез орада Эрон ҳам тўлақонли аъзо бўлади.\nЯъни Афғонистон ШҲТга аъзо мамлакатлар билан тўлиқ ўралган бўлади, боз устига унинг ўзи кузатувчи мақомига эга. Кобулни ШҲТга яққол объектив кўрсатгичларга кўра қабул қилишмаган: истило қилинган ва тўлиқ суверенитетдан маҳрум мамлакат ташкилот аъзоси бўлолмайди.\nШҲТ мақсади – Осиёда, биринчи навбатда Марказий Осиёда тинчликни қўллаб-қувватлаш. ШҲТ ҳозирча ўзининг тинчликпарвар кучларига эга эмас, Афғонистонга қўшин киритишнинг ҳожати, бир истилочини бошқасига алмаштиришнинг ҳожати ҳам йўқ.\nАфғонлар қирқ йилдан зиёд муддат бир-бирлари билан жанг қилиб келади, 28 йил эса яна чет эл қўшинлари билан. Тўлақонли ички афғон мулоқоти учун сиёсий шароитларни яратиш керак.\nТашқи, бунинг устига ғарб аралашишисиз, лекин барча давлатлар ва қўшни мамлакатларнинг – Россия, Хитой, Покистон, Эрон ва Ҳиндистоннинг фаол иштироки билан.\nАҚШ ҳам афғонларни ўзаро яраштиришда қатнаша олади ва шарт – фақат қўшинлар олиб чиқиб кетилгандан кейин Афғонистондаги уларнинг тарафдорларига бўлган муносабат ҳар қандай мулоқот учун ғов бўлиши мумкин.\nНима бўлганда ҳам, америкаликлар кетгандан кейин Афғонистон учун жавобгарликнинг асосий юки ШҲТ зиммасига тушади ва айниқса унинг уч аъзоси зиммасига: Россия, Хитой ва Покистон. Бу ҳам уларнинг манфаатлари, ҳам Афғонистон халқи манфаатлари йўлида.\nАфғонистондаги қийин ички қарама-қаршилик – унга қўл силташ ёки ундан ҳарбий девор билан ўраб олиш учун баҳона эмас. Иккинчисининг имкони йўқ ҳам, биринчиси эса унинг қўшнилари ва буюк Осиё давлатлари, жумладан, Россияга манфаатларига жавоб бермайди.\nШҲТ учун минимум вазифа – афғон муаммосининг мамлакатдан ташқарига чиқиб кетишига йўл қўймаслик. Максимум вазифа эса барча афғон томонларини реал сулҳ ва янги Афғонистонни барпо этишга отлантириш.\nЖасур ва шунча мусибатни бошдан кечирган халқ ахийри ўзининг тоғли диёрида тинч-тотув, мустақил ҳаёт кечирмоғи лозим. Швейцариядаги каби эмас, албатта, Швейцария кантонлари ҳам ўзаро жанг қилган бўлсада.\nАфғонистон Швейцария бўлмайди – унга ғарб нормаларини кўчириш мамлакатга зиён етказди, холос – бироқ у Марказий Осиё учун кескинлик ўчоғидан барча унинг дўстлари учун тинч қўшнига айланишига тўлиқ ҳақли.\nФақат афғонларга мустақил осуда ҳаётга қайтишларига ёрдам бериш зарур – ўзимиз учун, геосиёсий манфаатлар ва ўзга стратег экспериментлар йўлида эмас.


Рамазон ойи Ўзбекистонда мактаб ва коллеж ўқувчилари таровиҳ намозларига қўйилмаяпти. Би-би-си Ўзбекистоннинг бир неча вилояти билан боғланганида рўзадорлар ушбу ҳолатни тасдиқлашди. Ўзбекистонда рўзадорлар бу йил 16,5 соат оғзи ёпиқ ҳолда юради.Намангандан ҳуқуқ фаоли Носир Зокир бошқалар қатори рўза тутган. У рамазон ойида кечки хуфтон намози вақтида ўқиладиган таровиҳ намозини ўқиш бироз қийинчилик туғдираётганини айтади.“Таровиҳ намозларини катталарга ҳеч ким тақиқлагани йўқ. Лекин кечки намоз ўқиладиган масжид мен турган жойимдан 3 км тепада жойлашган. Микрарайон ҳудудида битта масжид йўқ. Миробод деган жойда бор, 3-4 км чиқиб намозни ўқиб тушушингиз керак. Илгари ҳар битта маҳаллада биттадан масжид бор эди. 3-4 домга битта кичкина масжид тўғри келган, ҳозир ҳаммаси йўқ”, - дейди Носир ака.Носир Зокирнинг таъкидлашича, Рамазон ойида Намангандаги ҳолат бундан 10 йил олдингиси билан кескин фарқ қилади.“Бундан 10-12 йилча олдин Рўза вақти чойхоналар бекиларди. Кўчада рўза тутмаган хаста ва тутишни хоҳламаганларни рўзадорларнинг олдида кавшаниб юрганини кўрмасдингиз. Ҳозир чойхоналар очиқ. Одамлар рўзадорларнинг олдида бемалол овқатланиб, сигарет тутатиб ўтираверади”, - дейди Носир Зокир.Ҳуқуқ фаолига кўра масжидларга мактаб ва коллеж ўқувчилари киритилмаслиги бўйича юқоридан кўрсатма бўлганлиги учун таровиҳ намозларига ҳам қўйилмаяпти.“Масжидларга ёшлар киритилмайди. Ўзи Қуръони Каримда ўғил болалар 12 ёшдан, қизларга 9 ёшдан намоз буюрилган-ку. Аммо маъруза қилишиб, ёшлар ўқишини ўқисин, 18 ёшгача масжидга киргизманглар дейишади. Бу энди давлатнинг қонуни 18 ёшгача киритмайди. Болаларингизни олиб келманглар, дейди. Олиб келса чиқариб юборади”, - дейди Носир Зокир.Тошкентдан маҳалла фаоли Абдураззоқ ака пойтахтда имомлар эмас балки ўқув юрти ходимлари ўқувчиларни масжидга бормаслик ҳақида огоҳлантиришини айтади.“Мактаб ва коллеж ўқувчиларига масжидга бориш тақиқланган. Масжиддагилар индашмайди, лекин коллеждагилар чиқманглар, бизга гап тегади, деб айтишади”, - дейди Абдураззоқ ака.Самарқанддан Ҳолиқназар Ғаниев таровиҳ намозлари тунги 11 гача ўқилаётганини ва масжидларда мактаб ёки коллеж ўқувчилари кўринмаётганини билдирди.“Ўқувчиларга масжидга рухсат йўқ, деган гапни эшитамиз. Нафақат таровиҳга, балки умуман масжидга қўйилмаяпти”, - дейди Холиқназар Ғаниев.Ўзбекистон Мусулмонлар Диний идораси раис ўринбосари Шайх Абдулазиз Мансур мактаб ва коллеж ўқувчиларининг масжидларга қўйилмаётгани ҳақидаги хабарни атрофлича ўрганмасдан изоҳ бера олмаслигини билдирди.“Бу масалаларга мен фикр айта олмайман, хабарим йўқ. Буларни яхши ўрганиб гапирилмаса – бу нозик масала. Буни аниқлаб тўғрисини гапириш керак. Бу масалалар қалтис масала. Давлатнинг сиёсатига таалуқли масала. Шунинг учун мен уни ўрганайин. Намангандан сизларга қўнғироқ қилмасдан, бизга айтишса, биз ҳал қиламиз”, - дейди Абдулазиз Мансур.Халқаро ташкилотлар ва ҳуқуқ ҳимоячилари Ўзбекистонда диний эркинлик жуда чекланган, кўп минглаб диний маҳбуслар қамоқларда айбсиз ҳолатда ётганини таъкидлашади. Дин ва эътиқодни ҳукумат қаттиқ назорат қилиши айтилади.Би-би-си Ўзбек хизмати билан Whatsapp орқали боғланишни истасангиз, телефонимиз: +44 78-58-86-00-02


1941 йил – кузда мени 22-мактабга ўқишга беришди. Негадир мени 2-синфга қабул қилишди. Маҳалламизда тожик забонлар кўп эди. Синфимизда болаларнинг ёши турли хил эди. Баҳор ойларида Арзиқул бобом Самарқандга келиб, онамдан: “Ахматни менга берсангиз, беш ўғлим фронтга кетиб, биттаси ҳам қайтиб келмади. Катта ўғлим Шоймуродимдан қолган неварамни менга беринг. Катта ҳовлида бир ўзим қолдим, Самарқанд катта шаҳар, ёмон болаларга қўшилиб кетмасин, дейман. Ахматнинг 15 сотих ери бор, сигири бор...”, - дея илтимос қилди. Бобом айтганларидек, Самарқандда ҳар қадамда эвакуация қилинганлар бор, қолаверса, онамга уч ўғилни боқиш қийин эди. Шу боис ҳам бобом мени қишлоққа олиб кетди. Қишлоққа келганимда мени учинчи синфга қабул қилишди.\nМен учун қишлоқда эркинлик бошланди, икки сигир, бир бузоқ ва битта эшак... Эшакни бобом миниб юрардилар.\nБаҳорда буғдой экдик, бўйим баробар омочни зўрға ушлардим, бобом уруғ сочар, кейин эса мола қилардик... Ёз пайтида сигирларни сояга боғлаб, ариқ бўйида болалар билан лойдан ҳар хил ўйинчоқлар ясардик. Қишлоғимиздан 2км нарида темир йўли ўтган, поездлардаги танк пушкаларини кўриб, биз ҳам лойдан ясаб кўрардик. Бир куни отаси разъезднинг бошлиғи бўлган бир ўртоғим яшикка ўхшаган нарса олиб келди, ичини очиб қарасак, порох бор экан. Порохдан қўл бола пистолет ясардик ва уруш – уруш ўйнардик. Буни ўртоғимнинг отаси билиб қолиб, бизни роса уришди ва бошқа ўйнамай қўйдик.\nКузда эшагимиз туғди. Бобом шу хутикчани ўзинг катта қилсанг, миниб юрасан, деганлари учун унга бошқача меҳр қўйдим. Энди менинг шахсий уловим бор эди, болалар мактабга пиёда борса, мен хутикчам билан 5-синфга қатнай бошладим.\nМактаб уйимиздан 5км нарида эди, йўллар тупроқ, чанг. Шўро даврида пахта ёки буғдой ўриш кампанияси бўларди, ҳамма бунда қатнашарди. Ўша пайтлар ўқувчиларни “Қизбуви тоғи” нинг орқасида Қарноб чўлига буғдой ўришга олиб кетишди. Буғдойни қўл билан юлардик, чунки ўроқ билан ўриб бўлмасди, қўлларимиз ёрилиб, қонаб кетарди. Бир куни мен эрталаб тонг қоронғисида хутикчамга миниб, уйга йўл олдим. Тоғни оралаб хутикчам билан 30км йўл босиб, уйга етаёзганимда эшак ҳуркиб, мени йиқитиб юборди ва чап оёғим лат еди. Эшакни бекорга карвон боши деб айтишмас экан. Юзлаб туяларни адаштирмай, энг яқин йўлдан манзилига олиб боради. Мени ҳам эшагим уйимизга олиб келди.\nЭртаси куни 1 сентябрь эди, мактабга бориб, биринчи қатордаги партага ўтирдим. 1948 йил 6-синфда ўқий бошладим. Эшқобилов муаллимимиз тарихдан дарс берарди, “Рум давлатининг империяси” деб дарс ўтарди, шундан бу фанга қизиқиб қолганман.\nБаҳорда яна омоч ҳайдаб, тонг қоронғисидан кун ботгунича ер ҳайдардим. Бобом мени роса меҳнатда чиниқтирган эканлар. Кейинроқ менга от беришди, қувончим узоққа чўзилмади, менга ишонишмадими, отни олиб қўйишди.\n1948 йил 8 февралда 62 ёшида Арзиқул бобом оламдан ўтди. Маросимни жуда катта тантана билан ўтказишди. Бобом менга жуда кўп нарсаларни ўргатган эди, аввало, меҳнатда чиниқтирди, китоб ўқиш, устахонада ишлаш, ҳатто араб алифбосини ҳам ўргатиб, Қуръоннинг биринчи сураларини ёд олдирган эдилар. Эсимда, бобом кечқурунлари сандал атрофида ўтириб олиб, китоблардан тиловат қилардилар. Уйқудан олдин “Шоҳнома” ёки бошқа китоблардан тиловат қилар, араб ва ўзбек тилларини ўргатар, кундузи меҳнат қилиб, кечқурунлари китоб ўқиб, ҳаётимиз қизиқарли ўтарди.\nУруш тугагандан кейин бобомнинг ўғиллари – Салом амаким фронтдан қайтди. Амаким Европа таъсирида эканлиги боис бобомнинг барча ишларини барбод қилди. Ўша йили Салом амакимни хотини Асад чеча эгизак қиз туғди, Ойша ва Зулайҳо. Буларни кўриб жуда хурсанд бўлдим. Энди қишлоқдан Самарқандга қайтдим .Арзиқул бобомнинг вафотларидан кейин қишлоқнинг менга қизиғи қолмаган эди-да. Шу боис Самарқандга томон йўл олдим. Темир йўл қишлоққа яқинлиги боис поездда кетиш менга осон бўлди.\nУруш йиллари катта онам Гўри – Амир мақбарасида таъмирлайдиган усталарга ошпазлик қиларди. Мактабга боргунимча катта онам билан усталар олдида юрганман. Тушлик пайти мени чақириб шўрва берар, ўзи эса кострюлда овқат олиб, укам Акбарга олиб борарди.Укам эса овқат келишини интизорлик билан кутиб ўтирарди. Маҳмуд акам онам билан бирга ишларди, улар бухгалтер эди. Бир куни катта онам уйга овқатсиз қайтдилар, ўшанда Маҳмуд акамдан жуда хафа бўлганман. Чунки очарчилик, кўчага чиқсанг ғиж – ғиж одам, қаровсиз болалар, қўлингдаги нонни олиб қочиб кун кўришади. Уруш пайти боис Россиядан одамларни эвакуация қилишган. Ўша пайтлар Чингиз Ахмаровнинг гапига қараганда, Москва, Ленинград, Киев, Харьков ва бошқа шаҳарлардаги рассомчилик институтлари Регистон майдонидаги мадрасага жойлашиб, ўқишган экан.\nПросмотров 123 Рейтинг 18 Понравилась новость?


Покистон бош вазири маҳкамага ҳурматсизликда айбланмоқда - BBC O'zbek\nПокистон бош вазири маҳкамага ҳурматсизликда айбланмоқда\nImage caption Душанба куни маҳкаманинг Ғилонийга нисбатан ҳукм чиқариши кутилмоқда.\nПокистон Бош вазири Юсуф Ризо Ғилонийга расман маҳкамага ҳурматсизлик қилганлик айблови қўйилган.\nБу хақда Олий маҳкаманинг душанба кунги мажлисида эълон қилинган.\nҒилоний ўзига қўйилган айбларни рад қилиб келади.\nОлий маҳкама жаноб Ғилонийни Покистон маҳкамасига ҳурматсизлик кўрсатди, унинг ҳукумати маҳкаманинг Швейцария ҳукуматига мурожаат қилиб, президент Осиф Али Зардорийга коррупция айбловлари билан жиноят иши очиш талабини бажармади, демоқда.\nЖаноб Ғилоний ва Покистон ҳукумати аъзоларига кўра, Президент Осиф Али Зардорий давлат раҳбари сифатида жиноий жавобгарлик дахлсизлигига эга, шунинг учун унга нисбатан жиноят иши очилмаслиги керак.\nАввалроқ маҳкама Зардорийни пора орқали йиғилган маблағи Швецария банкида сақланишини айтиб чиққан.\nАгар жаноб Ғелонийни Олий маҳкама Покистон маҳкамасига ҳурматсизлик кўрсатди, деган бандда айбдор, деб топса, у олти ойлик қамоқ жазосига ҳукм этилиши ва давлат лавозимини эгаллаши таъқиқланиши мумкин.\nПрезидент Зардорийга кўра , унга қарши сурилган айблов сиёсий мазмунга эга.\nДушанба куни маҳкаманинг Ғилонийга нисбатан ҳукм чиқариши кутилмоқда.\nЛекин бунинг эҳтимоли кам, дейди Исломободдаги Би-би-си мухбири Алим Мақбул.\nМаҳкама жараёни бир неча кунга чўзилиши мумкин.\n2007 йилда собиқ президент Парвез Мушарраф томонидан эълон қилинган амнистия туфайли президент Зардорий ва юзлаб бошқа сиёсатчиларга қўйилган айбловлар олиб ташланган эди.\n2009 йил маҳкама бу қарорни бекор қилган.\nКузатувчиларнинг фикрича, Олий маҳкаманинг ушбу қарори Покистонда ижроия ҳокимияти билан мамлакат маҳкама тизимини дастаклаётгани айтилаётган армия ўртасидаги сиёсий инқироз тобора чуқурлашаётганининг аломати деб кўрилмоқда.


Тельман Исмаиловнинг Туркиядаги меҳмонхонаси талон-тарож қилинмоқда\n10:20 / 12.11.2017\nМосквадаги Черкизов бозорининг собиқ эгаси Тельман Исмаиловга тегишли бўлган Туркиянинг Анталия шаҳридаги Mardan Palace меҳмонхонаси талон-тарож қилинмоқда. Туркиянинг Milliyet нашри ёзишича, меҳмонхона ҳудудидан тилла сув югуртирилган тўсиқ ва панжаралар ўғирлаб кетилган.\nНашрнинг таъкидлашича, “люкс” тоифасидаги меҳмонхона августдан бери меҳмонларни қабул қилмай қўйган, сўнгра қарзи сабабли электр ва сув тармоғидан узиб қўйилган ва натижада сигнализациясиз қолган. Меҳмонхонанинг деярли барча ходимлари кетиб қолишган. Фақатгина бир неча қўриқчилар ўз жойларида қолганлар.\nТаъкидланишича, сигнализация ишламаслиги туфайли меҳмонхонага ўғрилар кириб, уни талон-тарож қилишни бошлашган.\nMardan Palace 2009 йилда қурилган. ОАВ маълумотларига кўра, меҳмонхона қурилишига 1,4 млрд доллар сарфланган. 2015 йил 2 ноябрда меҳмонхона қурилишининг йирик кредитори бўлган Туркиянинг Halk Bankası банки томондан 123 млн долларга сотиб олинган.\n61 ёшли Тельман Исмаилов 2000-йиллар бошида танилган AST Group компаниялар гуруҳи эгаси бўлган. 2015 йилда Исмаилов судга банкротлик ҳақида ариза топширган ва узоқ вақтдан бери хорижда қолмоқда.\n11 ноябрда Москванинг Басман туман суди 30 октябрда Исмаиловни икки қотилликни ташкиллаштириш айблови билан сиртдан ҳибсга олиш ҳукмини чиқаргани маълум қилинди.\nТуркия Тельман Исмаилов Mardan Palace


4 ноябр тонгида Ариха шаҳрида ҳукумат кучларининг ҳужуми натижасида ҳалок бўлган ёш боланинг жасадини олиб кетаётган суриялик эркак. (Муҳаммад АЛ-РИФАИ/AFP)\nЧоршанба (4 ноябр) куни Идлиб вилояти шимоли-ғарбида Сурия режимининг Россия қўлловидаги бомба ҳужумларида ҳалок бўлган 7 нафар тинч аҳоли орасида тўрт нафар ёш бола ҳам бўлган. Бу ҳақда Суриянинг инсон ҳуқуқлари обсерваторияси хабар қилди.\nБомба ҳужумлари Идлиб, Ариха, Ихсим, Кафрая, Мараян, Балшун, Балюн, Шаннон, ал-Баро ва Дер Сунбул шаҳарларига йўналтирилди, дейди идлиблик фаол Мусаб Ассаф.\nЭнг ҳалокатли зарбалар Арихада амалга оширилган, деб хабар беради Обсерватория. «Таҳрир аш-Шом» экстремистик альянси назоратидаги Идлиб вилояти бўйлаб 20 кишининг жароҳатлангани айтилмоқда.\n«Режим кучлари тонгда Идлибнинг бир нечта ҳудудига узлуксиз артиллерия ва ракета зарбаларини берди. Натижада етти нафар тинч аҳоли вакили, жумладан тўртта ёш бола ҳалок бўлган», деб хабар беради ташкилот.\nКоронавирус пандемияси вақтида Суриянинг Туркия билан чегарадош Идлиб вилояти, Қаҳ қишлоғи яқинидаги одамлар билан тўла қочқинлар лагерига мактабдан қайтаётган суриялик болакай. 28 октябрь. (Аҳмад ал-АТРАШ/ AFP)\nЭрталабдан бошланган бомбалаш амалиётида Идлиб шаҳри ва унинг ички туманларидаги бир қатор аҳоли яшовчи ҳудудлар нишонга олинган, деди Ассаф.\nУнинг айтишича, ҳалок бўлган болалар мактабга кетаётган бўлишган.\nШунингдек, гуманитар ташкилотнинг икки ходими ва ўз уйида бўлган бир фуқаро ҳам ҳалок бўлган, деди у.\n«Оқ дубулғалилар» жамоаси аёллар ва болалардан иборат тиббий ёрдамга муҳтож 20 га яқин одамни тиббий марказларга олиб келишган, деди Ассаф.\nБу орада Сурия шимоли-ғарбидаги Идлиб ва унинг атрофида давом этаётган Россия ҳаво ҳужумлари кенг миқёсли вайронагарчиликларни келтириб чиқарган, қишлоқ хўжалиги саноати ва савдо-сотиқ бутунлай тўхтаган, болалар таълим олиш имкониятидан маҳрум бўлганлар.\nРоссия самолётлари бир неча йиллардан бери бу ҳудуддаги нишонларни бомбалашда давом этаётган бўлса-да, сўнгги ойларда зўравонлик амалиётлари янада кучайган.\nРоссия ҳарбий самолётлари томонидан фуқаролик объектлари, жумладан касалхоналарнинг қасддан бомбаланиши натижасида камида 6500 нафар тинч аҳоли вакили ҳаётдан кўз юмди ва бир миллионга яқин одам қочқинга айланди, Россиянинг шарқий Сурияга ҳарбий аралашуви эса «Ислом давлатига» (ИД) қарши кураш чораларини йўққа чиқармоқда.\nҲаво ҳужумлари натижасида маҳаллий аҳоли ўз уйини тарк этишга мажбур бўлган, айрим сурияликларнинг гумон қилишича, Россия уларнинг қайтишига йўл қўймай, минтақада демографик ўзгаришларни амалга оширмоқчи.\nРоссиянинг ортга қайтишидан дарак йўқ\nСурия режими Россиянинг бевосита ёрдамисиз ўзининг мунтазам ҳарбий ҳаракатларини олиб бора олмас эди, дейди суриялик журналист Муҳаммад ал-Абдуллоҳ.\nРежим томонидан амалга оширилаётган ҳужумларга Россия ҳарбий кучлари бошчилик қилмоқда, дея таъкидлади у. Бу режим уруш майдонда олиб бораётган ҳар қандай ҳарбий амалиёт Россия армияси томонидан тасдиқланиши ва қўллаб-қувватланиши керак, деганидир.\nТинч аҳолининг ҳалок бўлаётгани ва Россиянинг Сурия режимини қўллаб-қувватлашга қаратилган ҳарбий аралашуви халқаро миқёсда қораланганига қарамай, русларнинг ортга қайтишидан дарак йўқ, деди у.\nУ Москванинг субутсизлигига ишора қилар экан, аввалроқ ҳудуддаги ҳарбий операциялар якунлангани ва қўшинларнинг амалиётда иштирок этмаслиги ҳақида баёнот берганига қарамай, бунга тескари иш қилаётганини айтиб ўтган.\nБу орада Идлибнинг одамларга лиқ тўла қочқинлар жамлоқларида бўлиб турган сурияликлар ва гуманитар ходимлар касалланганлар сонининг ошиши билан янги коронавируснинг (COVID-19) кучайиб кетишидан хавотирда.\nСентябр ойи охирида Суриянинг Идлиб вилоятига ёғдирилган Россия авиазарбалари яқинда ўз уйларига қайтиб келган ўнлаб оилаларни COVID-19 пандемияси авж олаётган жамлоқларга қайтишга мажбур қилган эди.\n«Шимоли-ғарбий ҳудудда ўтган ой ичида тасдиқланган касалланишлар сони олти мартага кўпайган, шунингдек рақамлар қочқинлар жамлоқлари ва аҳоли пунктларида ҳам ортиб бормоқда», деб хабар берган БМТ бош котибининг гуманитар масалалар бўйича ўринбосари Марк Лоукок ўтган ҳафта.\nСурия шимоли-ғарбидаги шифокорлар шу чоққача расман 5075 та касалланиш, жумладан 42 та ўлим ҳолатини қайд этганлар.\nЎтган ҳафтада олинган хабарга кўра, шулардан 860 таси шифокорлар ичида ва 330 га яқини жамлоқдагилар орасида қайд этилган.\nИдлиб соғлиқни сақлаш бошқармаси раҳбари доктор Яҳё Неҳмега кўра, фуқаролардан ижтимоий масофа сақлаш сўралган, аммо минтақадаги юзлаб аҳоли пунктларида бу «деярли имконсиз» эканлиги айтилади.\nЖамлоқларда саноқли одам ниқоб тақади. Кўпчилик уларни сотиб ололмайди ёки мунтазам алиштириб туришга қодир эмас, антисептик гелларни эса гапирмаса ҳам бўлади.\nКўпчилик учун озиқ-овқат, сув, дори-дармон ва мактаб анжомлари муҳимроқдир.\n«Бу одамларнинг бошпанасиз қолгани ва айни дамда бундай ачинарли шароитда яшаётганига режим ва Россия қуролли кучлари айбдор», дейди Неҳме.\nҚачонгача ёш болалар ҳалок бўлади, мусулмонлар қачон тугайди бу лаънати уруш\nКарвонcарой Ғарбга ўхшаб ҳамма ишларда Россиянинг қўли бор деб билади. Нега хўжайинларингиз ҳақида гапирмайсиз? 2011, 2015 йилларни эсланг: Россия ҳали Сурияга кирмаганди; Ғарб коалицияси ва уларнинг малайи бўлган ИШИД қариялар ва болаларга қарши жанг қилдилар. Ўшанда қанча тинч фуқаролар ўлдирилганини ҳисоб-китоб қилиб, газетчангизда ёзиб чиқмайсизми? Ким Сурияга беш йилдан ошибдики инсонпарварлик ёрдами кўрсатаётгани ва «бармалейларни» йўқ қилаётганини ёритинг. Шу ҳақда мақолангизни бажонидил ўқиган бўлардик. Ёки бу сизнинг хизмат доирангизга кирмайдими ???\nНега Россияни БМТдан ҳайдаб чиқаришмайди?\nЧунки, у бўлмаса БМТнинг ҳам кераги йўқ!\nБуларни сизга Оқ дубулғалилар айтдими? Ёки Сэм амакининг разведкасими? Уларга фақат ўзини ҳурмат қилмаганлар ишонади!\nНима учун бу ахмоқ, саводсизлар онлайн муҳокамаларга тиқилади? Оддий фитначилар... Комментларга ким қарайди?\nРуслар босқинчи ва жиноятчи\nРоссиянинг ўлим отрядлари ва Сурия халқининг қотиллари ўз жиноятлари учун жавоб берадилар.


Ягона интерактив давлат хизматлари портали (my2.gov.uz) да ҳозирда автомобил эгалари учун 3 та интерактив хизматлар кўрсатилмоқда\nУларнинг ёрдамида юртдошларимиз вақт ҳамда маблағларини тежаб қолишлари мумкин. Улар тўғрисида қуйида маълумот берамиз.\n• «GM-Uzbekistan» АЖ дан автотранспорт воситасини харид қилиш учун электрон ариза юбориш.\nУшбу хизмат жисмоний ҳамда юридик шахсларга кўрсатилади. У дилерлик муассасасидан тайёр шартномани олиб кетиш имконини беради.\nХизматдан қандай фойдаланиш мумкин?\nУшбу хизматдан фойдаланиш учун тегишли шаклдаги электрон аризани тўлдириш керак бўлади. Ушбу аризада дилер, шартнома тузилаётган муассаса номи, автотранспорт тури, модификацияси ва рангини танлаш керак бўлади.\nАриза қайта ишлангач, дилерлик муассасаси вакиллари ариза берувчи билан алоқа боғлашади ҳамда шартноманинг тайёр эканини маълум қилишади.\nШунингдек, тизим фойдаланувчига ўзининг навбатини кузатиб бориш имконини беради.\n• Йўл ҳаракати қоидаларини бузганлик учун жарималарнинг бор-йўқлигини текшириш.\nБу онлайн хизмат фойдаланувчига йўл ҳаракати қоидаларини бузганлиги учун жарималарнинг мавжудлигини текширишга ёрдам беради. Бунинг учун автомобилнинг давлат ҳамда рўйхатдан ўтганлиги тўғрисидаги техник паспортидаги рақамни кўрсатиш керак бўлади.\nХизматдан фойдаланиш учун фойдаланувчи ўз кабинетига автотранспорт воситасини қўшиши керак бўлади.\nУндан сўнг махсус формага сўралган маълумотларни киритиш керак.\nБу формани бир марта тўлдирса, кейинчалик автомобил эгаларига кўрсатиладиган бошқа барча электрон хизматлардан фойдаланиш мумкин бўлади.\nСўровга жавоб бир неча дақиқалар ичида тақдим қилинади.\n• Автотранспорт воситасининг суғурта полиси тўғрисида маълумот олиш.\nМазкур хизмат орқали Ўзбекистон Республикасининг "Транспорт воситалари эгаларининг фуқаролик жавобгарлигини мажбурий суғурта қилиш тўғрисида"ги қонуни асосида рўйхатдан ўтказилган суғурта полисининг ҳолатини текшириш мумкин.\nУшбу хизмат фойдаланувчи шахсий кабинетидаги "Менинг автотранспортим" бўлимида тақдим этилган маълумотлар асосида кўрсатилади.\nТизим суғурта компанияси номи ҳамда полис рақамига кўра автоматик тарзда маълумотларни шакллантиради.


Манба: муаллифнинг телеграм канали\nБир инсоннинг фожеали ўлимидан шов-шув яратиш ва бу орқали ўқувчи йиғиш кимга керак?\nХўш, бу билан нимага эришамиз? Хали танаси совуб улгурмаган норасиданинг яқинлари ярасини янгилашдан не фойда? Шундай хабар, ўқувчилар эътиборини тортиши табиий. Бир инсоннинг фожеали ўлимидан шов-шув яратиш ва бу орқали обрў йиғиш кимга керак?\nура ура си селфи Позилжоновнинг кимга керак Жаҳонгир


Биз бир-биримизни яхши кўришимиз шарт | Beka.uz\nсешанба, 2015 Март 10 Лола Хакимова\n“Биз бир-биримизни яхши кўришимиз шарт”.\nОилада иккинчи фарзанд дунёга келганида кўп ҳолатларда тўнғич фарзанднинг рашки келади (айниқса, болалар бир жинсли бўлсалар, бу туйғу янада кучлироқ сезилади). Бу оддий ҳол: авваллари биринчи фарзанд оила марказида бўлган уни ҳамма яхши кўриб, эркалашган ва у бундай ҳолатга кўникиб қолган. Бирданига қандайдир “қаллоб” пайдо бўлдию тўнғични унутиб, ҳамма унинг атрофида парвона: “сен энди катта бўлиб қолдинг, барча ишларни ўзинг бажара оласан, у эса ҳали кичкина, хеч нарсани билмайди”. Натижада гўдак ота-онанинг бутун меҳри ва эътиборини ўғирлагани учун тўнғиз фарзанд унга нисбатан алам ҳамда жаҳлдан бошқа хеч қандай туйғу ҳис қилмайди. Шунинг учун ака-опага бўлган меҳр ўз-ўзидан пайдо бўлмайди – бу туйғулар узоқ ойлар ва ҳаттоки, йиллар давомида шаклланиб боради. Кичкинтойлар ҳар доим ҳам катталарга эҳтиромли бўлавермайдилар. Ҳурмат қиладими – ҳа, ҳавас қиладими – ҳа (тезроқ овқатлангани, кийингани ва тез ўқигани учун ва ҳоказо), қайсидир маънода унга ўхшашга интиладими – бунда ҳам ҳа. Аммо бир-бирига бўлган меҳр бир зумда уйғонмайди.\nБолалардаги рашкни камайтириш учун ҳар бирига бирдай эътибор беришга интилинг. Айниқса, агар катта фарзандингиз 5 ёшга тўлмаган бўлса – бу ёшда улар янги меҳмонларга ўта рашкчи бўлишади, негаки ота онага бўлган боғлиқлик ҳали жуда жучли бўлади. Болалар ўзларини бир бутунлай ҳис қилишлари учун қўлдан келганича ҳаракат қилинг: биргаликда театрга, сайрга олиб бориб, дам олиш кунлари қандай дам олишни оилавий мажлисда ҳал қилинг – бу уларни янада бирлаштириб, ораларини мустаҳкамлайди. Шунда уларнинг хеч бири ўзларини ажратилгандек ҳис қилмайдилар. Асло тўнғич фарзандга энагалик вазифасини юкламанг – уни болалик ҳиссидан айиришга ҳақли эмассиз. Агар унинг ўзи сизга қарашмоқчи бўлса, шундагина бир неча катталар вазифасини бериш мумкин.\n“Сен акангдан ўрнак олишинг керак”.\nКўп ҳолатларда ота-оналар ўз фарзандларини бошқа болалар билан таққослашади. Бизга ҳар доим қўшнининг боласи яхшироқ чизадигандек, куйлайдигандек ёки яхши ўқийдигандек туюлаверади. Шу билан бирга кўпгина ота-оналар ўғил ёки қизчаларини камситгилари келмай – аксинча, ўқиш ёки мусиқа фанидан аъло баҳоларга ўқиб, ҳаракат қилишларига умид боғлашади. Бироқ шу билан бирга бола: “қўшни бола мендан яхшироқ, мени хеч ким яхши кўрмайди” деган гапларни эшита бошлайди. Натижада у ўзига бўлган ишончини йўқотиб, сўлғин бўлиб катта бўлади. Ака ёки опа билан таққослаш янада ачинарли: “Имирсилаб оёқ кийим боғичини боғлагунингача аканг кийиниб бўлгани қачон эди”, “агар катта опангдан ўрнак олганингда, сен ҳам ана шундай ақлли бўлар единг”. Бу ҳолатда ота-онага бўлган аламдан ташқари яна бир рақибга нисбатан нафрат уйғониб, уларга бўлган рақобат янада кучлироқ авж олади.\nҲар бир фарзанд ўзига ҳос равишда ноёбдир, агар сиз ундаги бор қобилиятни кўра олмасангиз – бу сизнинг хатоингиздир. Болани фақат ўз-ўзи билангина таққослаш мумкин. Масалан: “Дарсларга аввалгидан кўра анча яхши тайёргарлик кўраяпсан”, “бир ой олдин харфларингга тушуниб бўлмас эди, энди эса ҳуснихатинг жуда чиройли ва озода!”. Ана шунда болада ўзининг такомиллашувига рағбатлантирувчи омил пайдо бўлади.\n“Ўз муаммоларингизни ўзингиз ҳал қилинг”.\nОта-оналарнинг яна бир севимли кўрсатмаси: “Жанжалларингиз билан бошимни оғритманг, муносабатларингизни мустақил ҳал қилинг”. Қайсидир маънода улар ҳақ – агар уларнинг ҳар бир муаммосига аралашаверса, асаб етмай қолади. Бунинг устига болалар ҳар сафар ёрдамга интилмай, ўз муаммоларини ўзлари ҳал қилишлари керак. Бироқ сизнинг фарзандларингиз мулоқотга эндигина ўрганиб, турли вазиятларда ўзларини қандай тутишни ҳам билмайдилар. Улар келишмовчиликдан қандай қочиш кераклигини ва жанжалга етиб борган тақдирда нима қилиш кераклигини тасаввур ҳам қила олмайдилар. Шунинг учун болалар муаммоларини тўлиқ тушуниш жуда мушкул иш. Айниқса урушқоқ, ўжар кайфият баттолликдан эмас, балки жисмоний ёки асабий тоқилишдан (масалан, боланинг боғчадаги ёки мактабдаги куни омадсиз бўлади ёки у шунчаки тўлиқ уйқуга тўймаган) ёки бошланиб келаётган касаллик аломатлари сабабли ҳам бўлиши мумкин. Шунинг учун аввал боланинг ўзини ва ҳолатини яхшилаб назорат қилинг, кейин эса уларнинг муаммосига аралашиш керак ёки йўқ – ўзингиз ҳал қилинг.\nФарзандларнинг бирини тинглаб қарор чиқарманг – иккиси ҳам ўз фикрини айтсинлар, зеро ҳар бир бола “душман”ининг борлигида сўзлаши лозим. Бундан ташқари бир-бирига бўлган хақоратли сўзларни шу захотиёқ тўхтатинг. Болаларга инсон шахсиятини емас, фақатгина ҳаракатларни танқид қилиш мумкинигини тушунтиринг. Келишмовчилик муштлашишгача бориб, ким ҳақ ва ким ноҳақлигини аниқлашнинг имкони бўлмаяптими? Уларнинг иккисини ҳам жазоланг – мултфилм кўриш ва хиёбонда сайр қилишни ман қилинг. Шунда болалар майда-чуйдалар сабабли жанжал чиқариш фойдасизлигини англаб, муносабатларни тиклашга ҳаракат қиладилар. Агар сиз иккинчи фарзандингизни айби бўла туриб фақатгина биринчисини жазоласангиз, жазога махкум фарзанд унга нисбатан хоинлик қилгандек сезади. Бу эса улар орасидаги душманликни янада оширади.


ШАВКАТ МИРЗИЁЕВ ХАЛҚАРО ВАЛЮТА ЖАМҒАРМАСИНИНГ БОШҚАРУВЧИ ДИРЕКТОРИНИ ҚАБУЛ ҚИЛДИ – Иқтисодий Газета\nЎзбекистон Республикаси Президенти Шавкат Мирзиёев 25 апрель куни «Дяоюйтай» қароргоҳида Халқаро валюта жамғармаси бошқарувчи директори Кристин Лагардни қабул қилди.\nКристин Лагард Халқаро валютажамғармаси комплекс иқтисодий ва таркибий янгиланишларни амалга ошириш жараёнида Ўзбекистонга зарур барча ёрдамни кўрсатишни давом эттиришга қатъий интилишини таъкидлади.\nХВЖ Ўзбекистонда иқтисодий сиёсатга доир, жумладан, аҳоли турмуш даражасини изчил яхшилашга хизмат қиладиган аниқ чораларни ишлаб чиқишда техник кўмак соҳаларини фаол кенгайтиришга тайёр экани қайд этилди. Халқаро валюта жамғармаси ўз таҳлилларига таянган ҳолда мамлакатимиз иқтисодий тараққиёти ҳолатини ижобий баҳоламоқда. Хусусан, мамлакатимиз ялпи ички маҳсулотининг ўсиши жорий йилда 5,5 фоиз, кейинчалик эса 6 фоизга етиши кутилмоқда.\nПрезидентимиз ва ХВЖ бошқарувчи директори фаол ҳамкорликни, аввало, пул-кредит сиёсати, банк тизими, солиқ-бюджет сиёсати, тўлов балансини халқаро стандартларга мувофиқлаштириш соҳаларида давом эттиришга келишиб олдилар. Кристин Лагард Ўзбекистон Республикаси Президентига мазмунли муҳокама учун миннатдорлик билдирди ҳамда ХВЖ бошқарувчи директорининг 2019 йил май ойига мўлжалланган ташрифи давомида мулоқотни давом эттиришга умид билдирди.\n– Сиз Ўзбекистон аҳолиси фаровонлиги йўлида амалга ошираётган кенг кўламли ислоҳотларни ўз кўзим билан кўрмоқчиман, – деди Кристин Лагард.


“Шоқол эмасмисан?” « Ўзбекистон Халқ Ҳаракати\n30 August 2017 - 11:00\n“Озодлик” радиосининг хабар беришича, Андижон вилоятининг Асака тумани ҳокими тадбиркорлар ва чорвачилик билан шуғулланадиган фермерларни бирма-бир суҳбатга чорлаб, Қурбон ҳайити учун биттадан қўй ёки мол беришни талаб қилмоқда. Тадбиркорларнинг айтишича, ҳоким бу қўй ва молларни кам таъминланган оилаларга ҳокимият ва президент номидан эҳсон қилиб топширишини айтган. Ҳокимиятнинг бу ишларга масъул вакили эса, бу хайриялар исми ошкор этилмаганини сўраган саховатли ҳомийлар томонидан берилганини айтди.\n– Мана ҳозир ҳам Маркаюз қишлоғида ҳоким мажлис қиляпти. Мажлисдан сўнг ҳоким кам таъминланганларга мол, газ баллон, ногиронларга аравача беради. Бу тадбиркорлар ҳисобидан эмас, ҳокимликни ўзининг ҳомийлик маблағларидан қилиняпти, дейди ҳокимлик мулозими.\n– Бизнинг халқимизни шунақа саховатпеша, бировга айтмасдан қиладиганлари бор. Шуларни ҳисобидан, биров эҳсон қилиб беради, биров закот қилиб беради. Ҳайитлик бу, байрам бу, тадбиркор ва фермерларнинг бунга алоқаси йўқ, – дейди Дилшодбек Қосимов.


«Солиқ ва божхона хабарлари» газетасининг 2014 йил 9 сентябрь 36-сони - Gazeta.Norma.uz\n«Солиқ ва божхона хабарлари», №36, 2014й. 9 сентябрь\nШу йил 6 майда Ўзбекистон Республикасининг янги таҳрирдаги «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуни қабул қилинди.\nДавлат божхона қўмитаси Олий ҳарбий божхона институтида жорий йилда институтга қабул қилинган тингловчиларнинг «Ҳарбий ва божхоначи қасамёди»ни қабул қилиш маросими бўлиб ўтди.\nЮқори малакали бухгалтерлар жамоаси ўта мураккаб шароитда ҳам ҳисоб юритишга қодир. Бироқ кўп бажариладиган операцияларнинг анча қисми автоматлаштирилмаган корхоналарда ҳисоб юритишда хатога йўл қўйиш хатари доим юқори бўлган. Бухгалтерлар қанчалик малакали бўлишмасин, инсон омили ўз ролини ўйнайди, ишлари қанчалик кўп бўлса, хатога йўл қўйиш эҳтимоли шунчалик юқори бўлади.\nТашкилот ўзига тегишли бинони бошқа ташкилотнинг (масъулияти чекланган жамият) устав капиталига ҳисса сифатида беряпти. Кўчмас мулк берилишини қандай қилиб ҳужжат асосида расмийлаштириш керак, бунда қўшилган қиймат солиғи бўйича қандай мажбуриятлар юзага келиши мумкин?\nБухгалтерия ҳисобида хизмат кўрсатувчи хўжаликнинг ишлар ва хизматларни реализация қилишдан даромади қандай акс эттирилади, улар бажарган ишлар ва кўрсатган хизматларнинг ҳақиқатдаги таннархи қандай ҳисобдан чиқарилади (2710-«Хизмат кўрсатувчи хўжаликлар»)? Агар у 9100-ҳисобварақ бўйича ҳисобдан чиқарилса, болалар соғломлаштириш оромгоҳи тўғрисида сўз борганда, хизмат кўрсатувчи хўжаликнинг харажатлари фойда солиғи бўйича солиқ солинадиган базадан чегириладиган харажатлар ҳисобланадими?\nИнсонпарварлик фаолияти билан шуғулланадиган халқаро нодавлат нотижорат ташкилоти филиали (ХХТУТ бўйича коди – 98600) молиявий ҳисоботни ДСИга қандай тартибда тақдим этади? У чораклик ва йиллик молиявий ҳисоботнинг қандай шаклларини, қайси муддатларда солиқ органларига тақдим этиши керак?\nКорхонамиз улгуржи ва чакана савдо билан шуғулланади. Биз Жанубий Кореяда ишлаб чиқарилган товарларни сотамиз. Уларни жисмоний шахсларга ҳақини бўлиб-бўлиб олиб сотмоқчимиз. Бунинг учун биз қандай рухсатнома олишимиз керак? Қандай қилиб бир бирликдаги товарни қисмларга бўлиб ҳисобдан чиқариш мумкин? ЯСТ қандай тўланади: савдо тушумидан 4%ми ёки жисмоний шахсга ёзилган ҳисобварақ-фактуранинг 4%и биланми?\nКофе ва чой улгуржи савдоси билан шуғулланамиз, фирма ҳузурида дўконимиз бор. Вақти-вақти билан мижозлар маҳсулотни дегустация қилишади. Дегустацияланган товар ҳисобдан чиқарилишини қандай қилиб тўғри ҳужжатлаштириш керак? Бухгалтерия проводкалари қандай бўлиши лозим?\nТашкилотимиз юридик шахс билан қайта ишлашга берилган хом ашёмизни қайта ишлашга шартнома тузди. Бухгалтерия ҳисобида металлни қайта ишлашга бериш, фланецларни тайёрлаш бўйича ижрочининг хизматлари ва тайёр буюмларни балансга қабул қилиш қандай акс эттирилади? Мазкур ҳолда ЯСТ тўловчиси бўлган буюртмачи корхонада қандай солиқ мажбуриятлари вужудга келади?\nФевралда ишга қабул қилинган ходим апрелнинг охиригача ишлади. Май ва июнь ойларида ҳақ тўланмайдиган таътилда бўлди, июлда эса ўз хоҳишига кўра ишдан бўшади. Агар меҳнат шартномаси бўйича асосий таътил 15 кунни, қўшимча таътил 6 кунни ташкил этса, фойдаланилмаган меҳнат таътили кунларининг сони қандай ҳисобланади?\nЙил ўртасида ишга қабул қилинган, меҳнат дафтарчасига қараганда, жорий йилда ҳеч қаерда ишламаган ходимнинг даромадига қай йўсинда даромад солиғи солинади?\nИнтернет-дўкон орқали Хитойдан дастгоҳларга эҳтиёт қисмлар сотиб олмоқчиман. Юк оғирлиги, чамаси, 70 кг бўлади, балки ундан кўпроқ бўлар. Эҳтиёт қисмлар турлари. Унинг фарқини юзаки билиш қийин. Бож тўлашим керакми ёки йўқми? Агар тўлаш керак бўлса, қандай тўланади: кг учун, ҳажм учун ёки донаси учунми?\nАгар хўжалик юритувчи субъектларда бюджет олдида қарз вужудга келса, солиқ инспекциялари уларга хизмат кўрсатувчи банкларга қарзнинг бутун суммасига инкассо топшириқномалари қўядилар.\nБош бухгалтер ишдан бўшаётганда ишларни топширишнинг аниқ тартиби борми? Баъзан янги бухгалтерни ҳали топиб улгуришмаган, эскиси эса компанияни тарк этаётган вазиятлар ҳам учраб қолади. Бундай ҳолларда ишни кимга топширадилар? Ишга янги қабул қилинган бухгалтер қанақа таҳдид ва таваккалчиликларга дуч келиши мумкин?


БААда ишлаб чиқарилган спорткар чироқ-том билан жиҳозланди\n15:36 / 08.02.2017\nБирлашган Араб Амирликларидан бўлган Jannarelly Automotive компанияси ёпилувчи томга эга бўлган Design-1 спайдерининг янги модификацияси суратини тақдим этди. У ноодатий тарзда тайёрланган – самолётдаги кабинанинг шаффоф қисмидаги чироққа ўхшаш. Том бутунлай олиб ташланиши ҳам мумкин.\nJannarelly фирмаси спорткарни ўтган йилнинг ёзида тақдим этди. Машина 304-кучли олти цилиндрли «Ниссан»дан 3.5 двигатель билан жиҳозланган бўлиб, у олти поғонали механик узатмалар қутиси билан жуфтликда ишлайди. Моделнинг очиқ нусхаси тўрт сонияда “юзга” чиқади. Максимал тезлик эса – соатига 220 километр.\nJannarelly Design-1’нинг биринчи партияси 30 машиналик нусхада чиқарилди. Спайдер қиймати 55 минг долларга тенг.\nБАА Jannarelly Automotive Design-1


Маййит учун дуо ва садақалар | HikmatNuri\nCategory Archives: Маййит учун дуо ва садақалар\nБу категорияда маййит учун дуо ва садақалар қилиш ёки қилмаслик ҳақидаги фатволар билан танишасиз.\nАллоҳнинг даргоҳига кўчди, деса бўладими?\nIyun 23, 2011 Hikmat Nuri\tLeave a comment\nСавол: Кўпинча, оламдан ўтган одам ҳақида: «У Аллоҳнинг даргоҳига кўчди!», дейилади. Шундай дейиш жоизми?\nАллома Абдуллоҳ ибн Абдурраҳмон Жибрин жавоб беради (Фатво: 17):\nМенимча бундай дейишнинг зарари йўқ. Шунингдек, «Роббисининг олдига кетди» ёки «Роббисининг раҳматига кетди» деб айтишнинг ҳам зарари йўқ. Бу бир мусулмон учун яхшиликни умид қилиш ва у ҳақда яхши гумонда бўлиш, демакдир. Чунки ўлимидан кейин биродарларининг мусулмон ҳақида яхши гумонда бўлиши, унга осонлик бўлиши учун солиҳ дуолар қилиши, унинг яхшилик жиҳатларини тилга олиб, хато ва камчиликларидан оғиз юмиши мустаҳабдир. Шояд Аллоҳ таоло уларнинг дуоларини қабул қилиб, маййитни мағфират қилар.\nОдамларнинг «Аллоҳнинг ёнида» дейишларидан мақсадлари «Унинг руҳи кўчиб, самога кўтарилди» маъносидадир. Чунки фаришталар мўъминларнинг руҳларини олиб кўтариладилар ва само дарвозалари очилади. Шундан сўнг у руҳлар Аллоҳ хоҳлаганидек Аллоҳнинг ёнида бўлишади. Валлоҳу аълам.\nМаййит номидан намоз ўқилса бўладими?\nIyun 14, 2011 Hikmat Nuri\tLeave a comment\nСавол: Гоҳида намоз ўқиб, кўп пайтлари намоз ўқимаган одам вафот этса, унинг номидан намоз ўқилса бўладими? Агар намоз ўқиш жоиз бўлмаса унинг номидан садақа қилинса ёки унга Қуръон ўқилса фойда қиладими? Маййит ўзи ташлаб кетган нарсалари ичидан нималардан фойдаланиши мумкин?\nАллома Солиҳ Фавзон ал–Фавзон жавоб беради (Фатво № 143):\nБиринчидан, бирон кишининг номидан намоз ўқилмайди. Яъни биров бировнинг номидан намоз ўқимайди. Чунки намоз бадан ибодати бўлиб, на тирик ва на ўлик номидан бирон ўқимайди.\nИккинчидан, намозни қасддан тарк этган ва ўлгунича ўқимаган одам, Аллоҳ сақласин, кофир бўлиб, мусулмонларнинг унга раҳмат тилаши, дуо қилиши, унинг номидан садақа бериши жоиз эмас. Чунки у, кофир бўлиб ўлгандир.\nМаййитга ўлимидан кейин етиб борадиган амаллар ҳақида Расулуллоҳ соллаллоҳу алайҳи ва саллам: «Одам вафот этса учта амали: жорий садақа ёки фойдаланиладиган илм ёхуд дуо қилиб турадиган солиҳ фарзанддан бошқа барча амаллари тўхтайди»– деганлар (Абу Ҳурайра разияллоҳу анҳу ривояти. Имом Муслим 3/1255).\nБу ишлар(нинг савоби) маййитга етиб боради. Агар маййит ўлимидан илгари эзгулик йўлида бирон вақф қилган ва унинг ўлимидан кейин вақфи давом этаётган бўлса, шу вақф тургани мобайнида савоби маййитга етиб бораверади. Шунингдек, одам фойдали шаръий билимлардан биронтасини ўргатиб қўйган бўлса ва ўқувчилар бу билимни одамларга етказишаётган бўлишса, унинг одам ўлиб кетганидан кейин ҳам савоби етаверади. Чунки у фойдали нарсани ўргатгандир. Бундан ташқари одамлар фойдаланадиган асарлар ёзган бўлса, бу ҳам фойдали илм ҳисобланиб, бу асарлардан одамлар фойдаланишган муддат давомида савоби маййитга етиб бораверади.\nШунингдек, бирон фойдали китобни нашр қилдириб, уни мусулмонларга вақф қилдирган бўлса ёки Қуръон Каримни бостириб вақф қилдирган бўлса, буларнинг барчаси инсонга ўлимидан кейин фойда берадиган илм ҳисобланади ва қилган меҳнатларининг Аллоҳ даргоҳидаги ажру савоблари етиб тураверади.\nМаййитга ўлимидан кейин хайрли дуолар қиладиган ўғил–қизларининг дуолари Аллоҳ тарафидан ижобат қилинса, буларнинг ажру савоблари ҳам етиб боради.\nМаййит номидан садақа қилиш ҳам шунга менгзайди. Чунки маййит номидан садақа қилишнинг савоби етиб бориши ва унга фойда бериши, (осорларда) нақл қилинган. Айрим илм аҳллари: Мусулмон қилган ва савобини бағишлаган ҳар қандай ибодатнинг савоби тириклар ёки маййитларга етиб бораверади, деганлар.\nШунингдек, ҳажнинг ҳам маййитга фойдаси борлиги ҳақида далиллар бор. Шу билан унинг зиммасидаги фарз соқит бўлса, нафл ҳаж бўлса фойда бераверади. Ҳаж, садақа, дуо ва вақфларнинг барчасининг савоблари, одамга ўлимидан кейин етиб бораверади.\nМанбаъ: «ал–Мунтақо мин фатаавал Фавзаан», 2 жузъ.\nМаййитга намоз ўқиб бағишлаш\nYanvar 8, 2011 Hikmat Nuri\tLeave a comment\nСавол: Онам вафот этди. У ҳеч намоз ўқимас эди. Мен намоз ўқиб, унга бағишласам бўладими?\nАллома Солиҳ ибн Фавзон ал–Фавзон жавоб беради (Фатво: 45):\nАгар савол берган синглимизнинг онаси ақли заиф ёки намозни ўргатадиган одами бўлмагани боис намозни ўқимаган бўлса, унинг иши Аллоҳга ҳаволадир. Агар оқила ва олдида намозни ўргатадиган, намозга йўллайдиган ва намозини тўғрилаб турадиган бирон кимса бўла туриб намоз ва Ислом қонунларидан воз кечган бўлса, у мусулмон бўлиб ўлмабди. Унга ўқилган намоз фойда бермайди. Чунки, биров учун бошқа биров намоз ўқимайди.\nМанбаъ: «ал–Мунтақо мин фатаавал–Фавзан», Намоз китоби, 3 жузъ\nМаййит номидан рамазонда ош тортиш\nСавол: Айрим одамлар рамазон ойида ҳар бир маййитлари номидан алоҳида таом пишириб, едирадилар. Шундай қилиш жоизми ёки йўқми? Буни бизга далиллар билан тушунтириб берсангиз?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 4969-1):\nМусулмон маййитлар номидан садақа қилиш машруъ бўлиб, унинг уларга нафи тегиши шаръан таъкидланган. Бу, аҳли суннат мазҳабидир. Бироқ, садақа қилишнинг белгиланган вақти йўқдир. Мусулмон ўзининг маййити номидан қачон бўлса садақа қилиши мумкин ва унинг маййитга нафи тегаверади. Рамазон ойи ва зулҳижжанинг биринчи ўн куни каби фазилатли кунларда садақа қилиш, афзалдир.\nМаййитнинг учи, еттиси ва қирқи …\nСавол: Маййитга ўлимининг учинчи ёки еттинчи ёхуд қирқинчи кунларида садақа қилинса бўладими?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 4966-2):\nМаййит учун садақа қилиш мутлақ жоиздир. Яъни, ўлимининг учинчи, еттинчи ёки қирқинчи кунларини қасд қилмай садақа қилиш, жоиздир. Чунки садақа қилиш суннатда ворид бўлган бўлсада, ўлимидан кейин муйян кунни қасд қилиб садақа қилиш нақл қилинмаган.


Унинг айтишича, Шанхай клуби аъзоларининг НАТО ҳамда Европада хавфсизлик ва ҳамкорлик ташкилотига нисбатан ижобий муносабатлари инобатга олинса, тузилманинг Ғарбга адовати йўқлиги аён бўлади.\nС.Манн Россия ва Хитой бош ролни ижро этувчи ҳамда Марказий Осиёнинг тўрт давлати - Тожикистон, Қирғизистон, Қозоғистон ва Ўзбекистонни ўз ичига олувчи ШҲТ Ғарбнинг манфаатларига таҳдид соладиган ташкилот эмаслигига ишончи комил эканини билдирди.\nАйни мажлисда чиқиш қилган конгрессмен Илеана Рос-Лейтинен шу йилнинг июнь ойида бўлиб ўтган ШҲТ саммити тузилманинг асосий иштирокчилари бўлмиш Россия ва Хитой АҚШнинг Марказий Осиё минтақасидаги сиёсий, ҳарбий ва иқтисодий мавқеини сусайтиришга уринишларини кучайтираётганини кўрсатишини таъкидлади. У АҚШ мудофаа вазири Доналд Рамсфельд ўтган ойда бу саммитга Эрон президенти Маҳмуд Аҳмадийнажотнинг таклиф қилинганидан таассуф билдирганига ишора қилди.\nАҚШ Эронни террорчилар ҳомийси ҳисоблайди ва Д.Рамсфелд террорчиликка қарши курашни мақсад қилган ташкилот йиғилишига М.Аҳмадийнажотнинг таклиф этилишида мантиқ йўқлигини айтган эди.\nС.Манн Шанхай клуби ўтмишда АҚШ манфаатлари йўлида тўғаноқ бўлганини эътироф этди. Масалан, 2005 йилнинг июлида Остонадаги саммитда ШҲТ аъзолари Вашингтондан ўзининг Марказий Осиё мамлакатлари, хусусан, Ўзбекистон ва Қирғизистондаги ҳарбий базаларини олиб чиқишни талаб қилган эди.\nОстона йиғилишидан бир ҳафта ўтар-ўтмас расмий Тошкент Вашингтондан олти ой ичида Хонободдаги ҳарбий базани бўшатиб қўйишни талаб қилди. Қирғизистон эса “Манас” аэропортидаги Ганси ҳаво базасидан фойдаланганлик учун АҚШ тўлаётган ҳақни оширишни сўради ва бундан икки ҳафта олдин бу ҳақда келишувга эришилди.\nС.Манн бугунги кунда ШҲТнинг минтақадаги Америка базаларига нисбатан позицияси конструктивроқ бўлиб қолганини таъкидлади.\n“Марказий Осиё давлатларининг ЕХҲТ ва НАТО каби йирик тузилмалар билан мавжуд мулоқотини сақлаб қолиш манфаатлари Шанхай гуруҳининг Ғарбга нисбатан адовати кучайишининг олдини олишга етарли эканига ишончим комил”, - дея иқтибос келтирди С.Манн сўзларидан “Ассошиэйтед пресс” агентлиги.\nБироқ минтақашунослар газ ва нефтга бой бўлган Марказий Осиё учун Ғарб билан Шарқ ўртасидаги рақобат сақланиб қолганини ва Шанхай клуби ана шу рақобат усулларидан бири эканини айтади.\nЛондондаги Халқаро муносабатлар қироллик институтнинг таҳлилчиси Кюн Вук Пайк Марказий Осиё минтақасидаги мавқе учун курашда Ғарб ҳам, Шарқ ҳам бу ердаги давлатлар учун жозибадор сиёсатни олиб бориши лозимлигини билдирди.\n“Марказий Осиё республикаларининг роли бир томондан Россия ва Хитой, иккинчи томондан Ғарб ўртасидаги мувозанатни сақлашдан иборатдир. Шунинг учун иккала томон учун ҳам Марказий Осиё мамлакатлари диққатини ўзига қаратиш ва ҳамкорлик таклиф этиш ўта муҳим масаладир”, - деди таҳлилчи.\nС.Манн Конгресс аъзоларини АҚШ ШҲТдан хавотирланмаса ҳам бўлади, деб ишонтиришга уринаётган бўлса-да, Вук Пайк Россия ва Хитойнинг Марказий Осиёдаги мавқеи кучайиб қолиши эҳтимоллари президент Жорж Буш маъмуриятини ташвишга солаётганига ишонмоқда.\nХалқаро муносабатлар қироллик институтининг яна бир таҳлилчиси профессор Юрий Фёдоров ҳам бундай хавотирларга асос борлигини яширмади.\n“Нафақат АҚШда, балки Европада ҳам бу ташкилот борасида ташвишларнинг пайдо бўлиши унинг бугунги ҳолати билан боғлиқ эмас, Ғарбни кўпроқ бу ташкилот келажакда аксиламерика ва аксилғарб кайфиятидаги давлатларни ўз ичига олувчи самарали бир ҳарбий-сиёсий тузилмага айланиши мумкинлиги хавотирлантирмоқда. Дарвоқе, бундай фикрни илгари сураётган фақатгина Ғарб эмас, Москвадаги баъзи кузатувчилар ҳам буни қўллаб-қувватлайди”, - дейди Ю.Фёдоров.\nМинтақашунослар фикрича, Қозоғистон, Туркманистон ва Озарбойжоннинг Россия ёки Хитой таъсирига тушиб қолишини Вашингтон жуда-жуда истамайди. Қозоғистон ва Туркманистондан тўғридан-тўғри Хитойга газ қувурини ётқизиш режалари ҳам Оқ уйга ёқмайроқ турибди.\nШу ойда очилган Боку-Жайҳон-Тбилиси нефть қувури АҚШ учун стратегик жиҳатдан муҳимдир ва у бу қувурни келажакдаги орзуларининг пойдевори сифатида кўради. Озарбойжон нефть конларини Туркиянинг Жайҳон порт шаҳри билан уловчи қувур лойиҳасига Қозоғистон ҳам қўшилиш истагини билдирган.\nМарказий Осиё давлатлари билан муносабатларнинг Вашингтон учун ноқулай бўлган жиҳати бу мамлакатлардаги автократик режимлардир. Конгресс аъзолари билан учрашувда С.Манн АҚШнинг Марказий Осиёдаги стратегик мақсади “тўла суверен, демократик, барқарор ва равнақ топган мамлакатларни қўллаб-қувватлашдан иборат” бўлишини айтди.\nАйни пайтда Вашингтон диктаторлик ёки қисман диктаторлик режимлари билан муносабат қилишга мажбур. Бу эса Америка ва бошқа мамлакатлардаги инсон ҳуқуқлари ташкилотларининг кескин танқидига сабаб бўлиб келмоқда.\nГлобал энергия муаммоларини ўрганиш маркази таҳлилчиси Манучеҳр Такин Вашингтоннинг бундан ўзга чораси йўқлигини таъкидлайди.\n“Бу аксарият ҳукуматларнинг ташқи сиёсатида кузатиладиган воқеликдир. АҚШ ҳам ана шундай ҳукуматларнинг бири, холос. Жаҳоннинг турли бурчакларидаги мамлакатларда ҳукуматлар, одамлар, идоралар, ташкилотлар турлича бошқарилади, жаҳоннинг бошқа давлатлари эса улар билан алоқа қилиши керак. Бирор ҳукуматнинг қанчалик автократик экани ёки тўла демократ бўлмагани учун у билан алоқани узиш ёки узмаслик масаласи ҳақиқий сиёсат масаласидир”, - дейди таҳлилчи.\nС.Манн эса Вашингтоннинг Марказий Осиё мамлакатлари билан муносабатлари учта устун - демократик ислоҳотлар, иқтисодий ривожланиш ва хавфсизликка таянишини таъкидлади. У бу йўналишларда Қозоғистон анча илдамлагани, лекин демократик ислоҳотлар борасида қилинадиган ишлар кўплигини таъкидлади ва Ўзбекистон билан муносабатлар совуқлашгандан кейин айнан Қозоғистон Американинг Марказий Осиёдаги эътибор йўналишига айланганини айтди.


08.01.2019 – КУН УЗ\nГлавная / 2019 / January / 08\nАрхивы за день : 08.01.2019\n08.01.2019\tСиёсат Comments Off on «Биз кеч қолдик». Вазир электрон меҳнат дафтарчаларига ўтиш режасини маълум қилди\nЎзбекистон 2019 йилдан собиқ советлар иттифоқидан амалда бўлиб келаётган яна бир кераксиз ҳужжат юритиш амалиётидан воз кечади. Молия вазири ўринбосари Дилшод Султонов журналистлар билан бўлиб ўтган мулоқотда шу ҳақда маълум қилганди. 2017 йил 24 майдаги ПФ-5052-сон фармонига мувофиқ, мамлакатда ходимларнинг иш жойи ва давлат ижтимоий суғуртасига тўлов қилган даври бўйича рўйхатга олишнинг «электрон …\n08.01.2019\tЖаҳон Comments Off on Германияда юзлаб сиёсатчиларнинг аккаунтларини бузиб кирган хакер ўқувчи бўлиб чиқди\nГерманияда юзлаб сиёсатчиларнинг аккаунтларини бузиб кирган хакер ўқувчи бўлиб чиқди, у ота-онаси билан Гессен федерал ерида яшайди, деб маълум қилди Майндаги Франкфурт шаҳри бош прокурори Георг Ундефуг. “Гап 20 ёшли йигит ҳақида бормоқда. У мактабда ўқийди”, деди бош прокурор матбуот анжуманида. Аввалроқ германиялик йигирма ёшли шахс Twitter орқали сиёсатчилар, журналистлар …\n08.01.2019\tЖамият Comments Off on 9 январь куни Ўзбекистонда кутилаётган об-ҳаво маълумоти\nТошкент шаҳри. Республика Гидрометеорология марказининг хабар беришича, 9 январь куни пойтахтда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 3-8 метр тезликда шамол эсади. Кечаси 0-2, кундузи 8-10 даража илиқ бўлади. Қорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан …\n08.01.2019\tЖаҳон Comments Off on Дунёдаги энг тартибли авиакомпаниялар ва аэропортлар рейтинги тузилди\n2018 йилда Панаманинг Copa Airlines’и дунёнинг энг тартибли авиакомпанияси бўлди, Токионинг «Ханэда» аэропортида эса энг кам кечиктиришлар ва рейсларнинг бекор қилиниши қайд этилди. Бу ҳақда The Bell хабар бермоқда. Экспертлар тартибли деб 15 дақиқалик максимал кечиктириш билан ишлаган авиакомпаниялар ва аэропортларни ҳисоблашди. Рейсларни бекор қилиш ҳам ҳисобга олинган. Рейтингга фақат таҳлилчиларда рейсларнинг …


Qalampir.uz - Шавкат Мирзиёев “Имом Эшон Муҳаммад” масжидига борди\nШавкат Мирзиёев “Имом Эшон Муҳаммад” масжидига борди\n18:48, 16.12.2017 Жамият\nПрезидент олдинги ташрифи чоғида бу масканни комплекс реконструкция қилиш тўғрисида топшириқ берган эди.\nАввалроқ, Давлат раҳбари Қорақалпоғистон Республикасига ташрифи доирасида Нукусда янги қурилган Олимпия ва миллий спорт турларига ихтисослаштирилган олий спорт маҳорати мактаби фаолияти билан ҳам танишгани ҳақида хабар берган эдик.\nТашриф давомида Ўзбекистон Республикаси Президенти Шавкат Мирзиёев Нукус шаҳридаги “Имом Эшон Муҳаммад” масжидига ҳам борди. Ўзбекистон Республикаси Президентининг расмий веб сайти хабарига кўра, Шавкат Мирзиёев ўтган сафарги ташрифи чоғида бу масканни комплекс реконструкция қилиш тўғрисида топшириқ берган эди.\nҲозирда “Имом Эшон Муҳаммад” масжидидаги реконструкция ишлари тўлиқ ниҳоясига етказилган бўлиб, Президент у ерда аҳоли учун яратилган шарт-шароитни кўздан кечириб, оқсоқоллар билан суҳбатлашди.\nТеглар:Имом Эшон Муҳаммад масжиди Шавкат Мирзиёевнинг Қорақалпоғистонга ташрифи\nМаҳсулот экспорти учун божхона тўловлари бекор қилинди\nВидео: Президентнинг Қорақалпоғистонга ташрифи қандай ўтди?\n12:59, 18.12.2017 2 312\n16:19, 17.12.2017 4 185\nПрезидент жажжи спортчи қизалоқлар билан учрашди\n17:02, 16.12.2017 3 695\nШавкат Мирзиёев Рустамга уй, Элёрга Malibu, Зайнабга эса Nexia совға қилди\n16:33, 16.12.2017 14 610\n15:40, 16.12.2017 2 476\nҚорақалпоғистонда кўзга кўринарли, салобатли, хатто мақтанишга арзигулик масжид йўқ эди. Нукусдаги “Имом Эшон Муҳаммад” масжидининг таъмирланишига бош бўлган Республика Президенти Шавкат Мирзиёев Нукус аҳолиси ва бутун Қорақалпоғистонликларнинг эътиборини ўзига жалб қилди.


Видеотека — Страница 8 — www.ziyouz.uz\nБош саҳифа Видеотека (8)\nЧоп этилган 20.09.2018 10.07.2019 МуаллифZiyouz.uz\nЧоп этилган 13.09.2018 16.05.2019 МуаллифZiyouz.uz\nЎзбек Миллий академик театрининг спектакли Одил Ёқубов Бир кошона сирлари\nЧоп этилган 06.09.2018 10.07.2019 МуаллифZiyouz.uz\nИЗҲОРИ ДИЛ Кўҳна толбешикдан Бошланган олам. Сенга иддаолар Қилмай севаман. Бир куни синглим, деб, Бир куни онам — Ватан, Кимлигингни Билмай севаман!.. Тўзғийди тўнингдан Тортган тўралар. Кеча тузингни еб Сотган тўралар. Энди пушаймонда, Туйник мўралар — Мен сенинг Ёнингдан Жилмай давоми…\nЧоп этилган 01.09.2018 28.10.2020 МуаллифZiyouz.uz\nЧоп этилган 30.08.2018 10.07.2019 МуаллифZiyouz.uz\nЎЗИНГДАН ҚЎЙМАСИН, ХАЛҚИМ Қушдай учиб қучоғингдан дунё кездим, Кезиб-кезиб топганларим соғинч бўлди. Қанча олис кетсам шунча қадринг сездим, Қайда юрсам ёди меҳринг овунч бўлди. Айланайин қаро қошу кўзингдан-а, Ўзингдан қўймасин, халқим, ўзингдан-а. Биров учун бировлар туш кўриб бермас, Миннат қилмай давоми…\nЧоп этилган 23.08.2018 16.05.2019 МуаллифZiyouz.uz\nЎзбек Миллий академик театрининг спектакли Саид Аҳмад асари\nЧоп этилган 16.08.2018 10.07.2019 МуаллифZiyouz.uz\nЧоп этилган 09.08.2018 10.07.2019 МуаллифZiyouz.uz\nЧоп этилган 02.08.2018 16.05.2019 МуаллифZiyouz.uz\nСЕН ЕТИМ ЭМАССАН (Улуғ Ватан урушининг ота-онасиз қолган гўдакларга) Сен етим эмассан, Тинчлан, жигарим. Қуёшдай меҳрибон Ватанинг-онанг, Заминдай вазмину Меҳнаткаш, мушфиқ Истаган нарсангни тайерлагувчи Халқ бор- отанг бор. Чўчима, жигарим, Ўз уйингдасан, Бу ерда На ғурбат, на офат, на ғам. давоми…\nЧоп этилган 26.07.2018 10.07.2019 МуаллифZiyouz.uz\nТОШКЕНТ ОҚШОМЛАРИ Андижондан учиб келаётгандик, Сўнги рейс эди-да, кечқурун эди. Сал ўтмай кўринур суюк пойтаҳт, Мана ёндашдик ҳам… Ҳов, азиз Тошкент! Бунчалар азамат, чиройли ва соз! Кун сайин қадрли, суюк, дилнавоз! Ерости саройлар, не музахона, Музахона эмас, тугал афсона! Кун давоми…


Барча соҳалар қатори қишлоқ хўжалигидаги ислоҳотлар ҳам халқимиз манфаатига хизмат қилади\nПрезидентимиз Шавкат Мирзиёев 12 октябрь куни қишлоқ хўжалигида амалга оширилаётган ислоҳотлар, жумладан, пахта йиғим-теримининг бориши билан танишиш мақсадида Тошкент вилояти Бўка туманидаги "Валихон ота" фермер хўжалигига ташриф буюрди.\nЖорий йилда об-ҳавонинг ноқулай келиши деҳқонларимизга бир қатор қийинчиликлар туғдирди. Айниқса, баҳор фаслида ёғингарчилик кам бўлгани сабабли чигит экишда кечикишлар кузатилди.\nДеҳқонларнинг моддий манфаатдорлигини ошириш, ғўза парваришидаги қолоқликни бартараф этиш мақсадида давлатимиз томонидан фермерларга барча зарур шароитлар яратиб, қўшимча агротехник тадбирлар ўтказиш учун моддий-ресурслар зарур миқдорда ва ўз вақтида етказиб берилди.\nТошкент вилоятида бу йил 75 минг 800 гектар майдонда ғўза парвариш қилиниб, айни пайтда етиштирилган ҳосилни нест-нобуд қилмай йиғиштириб олишга алоҳида эътибор қаратилмоқда.\nФермерларнинг ҳар томонлама қўллаб-қувватлангани ғўза парваришида агротехник тадбирларни ўз вақтида амалга ошириш ва мўл ҳосил етиштириш имконини берди.\nЖумладан, вилоятда фаолият кўрсатаётган лабораториялар томонидан етарли миқдорда биомаҳсулотлар тайёрланиб, фермер хўжаликларига етказиб берилди. Кўсак қурти ва ўргимчаккана каби зараркунандалар ва турли касалликларга қарши кимёвий усулда курашиш илмий-амалий ёндашув асосида олиб борилди.\nТуманларда ташкил қилинган механизаторлар уйларида дала меҳнаткашлари учун қулай иш ва дам олиш шароити яратилгани ғўза парваришида ғанимат кунлардан унумли фойдаланишда муҳим аҳамият касб этди.\nПрезидентимиз вилоятнинг бир гуруҳ илғор фермер хўжаликлари раҳбарлари, қишлоқ хўжалиги соҳаси мутасаддилари билан мулоқотда бўлди.\nЖорий йилда Бўка тумани пахтакорлари 13 минг гектарга яқин майдонда ғўза парвариш қилди. Маҳаллий иқлимга мос, серҳосил ғўза баравж ривожланиб, қийғос очилган.\nУчрашувда пахта йиғим-терими ишларининг бориши, такрорий экин экиш ҳолати, вилоят иқтисодиётини янада ривожлантириш, хорижий давлатлар билан ҳамкорлик масалалари муҳокама этилди.\n– Бу йилги қурғоқчилик деҳқонларимиз учун ҳақиқий синов бўлди, – деди Президентимиз. – Биз ҳосилни етиштириш учун уларга зарур шароитлар яратиб бердик. Пахта ҳосилини йиғиб-териб олишда нарх икки баробар оширилди. Жумладан, Тошкент вилоятида бир килограмм пахта учун 1000 сўмдан зиёд пул тўланмоқда.\nДавлатимиз раҳбари барча соҳалар қатори қишлоқ хўжалигида ҳам асосий мақсад халқимиз манфаати эканини, қайси маҳсулот кўпроқ даромад келтирса, ўша экин экилиши зарурлигини таъкидлади.\n– Манфаатдорлик бўлиши учун қилинган харажатни қоплаб, фойда кўриш керак. Эртанги куни бугунидан яхши бўлиши учун ҳар бир одам ўзи ҳаракат қилиши лозим. Бугун ким ютади – интилган ютади, меҳнат қилган ютади, – деди Шавкат Мирзиёев.\n“Валихон ота” фермер хўжалигининг 72,6 гектар ер майдони мавжуд бўлиб, 26 киши меҳнат қилади. Жорий йилда хўжалик ғалладан 222 миллион сўм даромад олди. 35,6 гектар майдонга экилган пахтадан 300 миллион сўмдан зиёд даромад олишни режалаштирмоқда.\nФермер хўжалигида иккиламчи экин экиш ишларига ҳам алоҳида эътибор қаратилмоқда. Жумладан, ғалладан бўшаган майдонга картошка, сабзавот, дуккакли ва озуқабоп экинлар экилган. Бу 100 миллион сўмдан ортиқ даромад олиш имконини беради.\nДавлатимиз раҳбари фермер хўжалиги даласида синовдан ўтказилаётган замонавий пахта териш машинаси билан танишди. Ушбу машина пахтани тоза териши, иш унумдорлиги юқорилиги билан ажралиб туради. Кам харажат талаб қилади.\nПрезидентимиз мулоқот сўнггида соҳага инновацион технологияларни кенгроқ жалб этиш, ҳосилни ёғин-сочинли кунларга қолдирмасдан йиғиштириб олиш лозимлигини қайд этди.\nУчрашувда фермерлар бундай очиқ мулоқотлар уларга куч-қувват бериб, ғайрат-шижоатини оширишини таъкидлади.


Туман иқтисодиёт тармоқларига инвестициялар, жумладан тўғридан-тўғри инвестицияларни жалб қилиш, тадбиркорликни ривожлантириш орқали аҳоли бандлигини таъминлаш ва бюджет тушумлари ҳажмини ошириш юзасидан белгиланган прогноз кўрсаткичларининг ижроси тўғрисида\nЎзбекистон Республикаси Президентининг 2017 йил 18 апрелдаги "Ички ишлар органларининг ҳуқуқбузарликлар профилактикаси бўлинмалари фаолиятини тубдан такомиллаштириш чора-тадбирлари тўғрисида”ги ПҚ-2896-сонли қарори билан тасдиқланган "Ички ишлар органлари таянч пункти тўғрисида”ги Низомининг 5-бандига (Профилактика инспектори лавозимига тайинлаш ва лавозимдан озод этиш Қорақалпоғистон Республикаси ички ишлар вазири, Тошкент шаҳар Ички ишлар бош бошқармаси, вилоятлар ички ишлар бошқармалари бошлиқлари томонидан амалга оширилади.\nХалқ депутатлари туман Кенгаши қарори\nКоронавирус карантинидан босқичма-босқич чиқиш жараёнида, туман иқтисодиётини тўлиқ юрғазиб юбориш, аҳоли бандлиги ва даромадини таъминлаш, эҳтиёжмандларга ёрдам бериш ва камбағалликни қисқартириш бўйича янгича ёндошувларни талаб этмоқда.\nГурлан туманида пандемия даври шароитида тадбиркорлик субъектларини қўллаб-қувватлаш хамда имтиёзли кредитлар ажратиш кўрилаётган чоралар самарадорлиги тўғрисида.\nГурлан туманида эҳтиёжманд оилалар рўйхати (“темир дафтар”) асосида уларга манзилли ёрдам кўрсатилиши ва аҳоли, хусусан, хотин-қизлар ва ёшларнинг бандлигини таъминлаш бўйича амалга оширилаётган ишлар тўғрисида.\nКарантин даврида туманда амалга оширилаётган ишлар самарадорлиги тўғрисида.\nАҳоли томорқалари қишлоқ хўжалиги экин майдонларидан фойдаланиш самарадорлиги ҳақида масъуллар хисоботи тўғрисида.\nЎзбекистон Республикаси Президентининг Гурлан туманидаги халқ қабулхонасининг 2020 йил 1-чорагида мурожаатлар билан ишлаш фаолияти тўғрисида


Бугун ҳокимлар нега ғазабнок?\nКейинги вақтларда нашрларда ва ижтимоий тармоқларда бир неча марта бошқарув соҳаси вакиллари ўз қўли остидаги ходимларига (айниқса фермерлар) нисбатан ҳақоратли сўзлар ишлатаётгани ҳолатлари ёритилди. Бундай воқеалар олдин ҳам содир бўлганига шубҳа йўқ. Юрак ютиб овоза қилинмаган, холос. Афсуски, бу ҳозир ҳам давом этмоқда, ҳаттоки дўппослаш, калтаклаш ҳолатлари ҳам учраб турганига нима дейсиз? Вазир, айрим туман ҳокимлари қўл остидагиларига қилаётган муомаласини эшитиб, бир савол туғилади: бошлиқларнинг қуюшқондан чиқишига сабаб нима? Ҳаддан ташқари кўп топшириқлар доимий асаббузарликларга олиб келаётгандир? Ишлаш тизимини йўлга қўйиш қийин бўляптими ёки ходимларни қўрқитиб бошқариш стереотипи ҳалиям ўз кучидами? Умуман олганда, раҳбар шахслар бошқарув санъатидан қанчалик хабардор? Ишда юқори самарадорликка эришишдан ташқари ходимлар билан дўстона муносабат ўрнатиш учун нималар қилмоқ лозим?\nБошқарув психологияси - алоҳида фан соҳаси бўлиб, йўналишдаги муаммоларни тадқиқ қилади. Фаннинг мақсади ходимларнинг ўзаро ва раҳбар билан муносабатини ўрганишдир. Раҳбарлик алоҳида маҳорат талаб қилувчи кўникма ҳисобланади. Ҳар қандай билимли, салоҳиятли кадр бошқарувчиликни эплаб кетолмайди. Жамоани ягона мақсад сари олиб борувчи раҳбар шахс намунали шахсий сифатларга ҳам эга бўлиши лозим. Ходим билан муносабатда ўта эҳтиёткорлик билан ёндашиш муҳимдир. Юқорида келтирилган мисолларда раҳбар шахслар ходимларга қилган хатолари учун ҳақорат ишлатишган. Психология фанлари номзоди, профессори Л.Д. Столяренконинг «Бошқарув психологияси» китобида айтилишича, раҳбар ходимининг шахсиятини эмас, фақат ишини танқид қилиши керак. Бунда «бутерброд» (иккита мақтов орасига битта танқидни қўшиб юбориш) усулидан фойдаланиш қўл келади. Ушбу китобда аутоген менежментнинг (ўз-ўзини бошқариш) аҳамияти жуда юқорилиги таъкидланади. Раҳбар, энг аввало, ўзини ичкаридан туриб ислоҳ қилолса, бутун жамоани ортидан эргаштира олади. Бошқарувчиларга улкан талаблар қўйилаётгани рост. Бу борада ҳар кимда турлича мулоҳаза бор. Фикрлар хилма-хиллигини таъминлаш учун бошқарув соҳасидан яхшигина хабардор бир неча эксперт билан суҳбатлашдик.\n«Давлат хизматчиларини молиявий қўллаб қувватлашнинг ўзи етарли эмас»\nSmartGov консалтинг компанияси ижрочи директори Азиза Умарова:\n«Фикримча, давлат хизматчилари фаолиятини такомиллаштириш энг катта ислоҳотлардан бирига айланиши керак. Давлат хизмати тўғрисидаги қонун қабул қилиниши борасида 2019 йилги давлат дастурида батафсил ёритилган. Ўзбекистон учун давлат бошқаруви тўғрисидаги қонун нечоғлик аҳамиятли? Ўтган аср 90-йиллар охири ва 2000-йиллар бошида Ўзбекистон ва Туркманистондан ташқари барча МДҲ давлатларида бу бўйича таянч ҳуқуқий ҳужжатлар қабул қилинди. Ваколатли органнинг ташкил этилиши ва қонун қабул қилиниши давлат хизматининг ҳуқуқий асосини таъминлаган бўларди. Шунингдек, бу қонуний ишончлилик, қонуний жавобгарлик, давлат хизматининг ҳуқуқий прогнози принципларини амалга оширишга ҳисса қўшади. Бу ўз-ўзидан давлат хизмати фаолияти барқарорлигини таъминлайди. Бу ерда ҳар бир хизматчи ўз фаолиятини ким, қандай қилиб ва нима учун баҳоланаётганини англайди».\n«Профессионал давлат хизмати топшириқни вақтида сифатли бажарадиган малакали кадрларни жалб этадиган меритократияни яратишга қодир. Масалан, давлат хизматчиси вазифаси учун бир қанча сифатларни (етакчилик, аналитик кўникма, жамоада ишлаш, ўзини тутиши ва бошқалар) талаб қиладиган марказлашган танлов ташкил қилиниши лозим. Бундан ташқари, давлат хизматчилари учун ягона ахлоқ нормаларини ишлаб чиқиш лозим, иш вақтида ходим ва раҳбар ўртасидаги келишмовчиликни ҳал қиладиган Омбудсман фаолияти йўлга қўйилиши керак. Айни вақтда молия вазирлиги Жаҳон банки билан давлат хизматчиларини молиявий жиҳатдан янада қўллаб-қувватлаш бўйича иш олиб боряпти. Бу муаммони тўла ечиб бериши даргумон», дея қўшимча қилди Умарова.\n«Бир вақтда бир неча вазифанинг бажарилиши осонроқ топшириқларни ҳам мураккаблаштиради»\nЎзбекистон Республикаси Президенти ҳузуридаги Давлат бошқаруви академияси «Бошқарув маҳорати» кафедраси доценти в.б. Лола Иноғомова:\n«Раҳбарнинг асосий мақсадларидан бири жамоани муваффақиятли бошқаришдир. Раҳбарнинг ҳам ўзига яраша ютуқ ва камчиликлари бўлади, лекин бу камчилик ҳеч қачон жамоанинг фаолиятига таъсир қилмаслиги, у раҳбар билан қўл остидаги ходимнинг муносабати, иш фаолиятига таъсир қиладиган даражада бўлмаслиги керак. Жамоада психологик иқлимни шаклланишида раҳбарнинг ўрни катта бўлиб, бошқарув самарадорлигини оширишда раҳбардан оқилона қарор қабул қилиш, ишни режа асосида ташкил этиш, вазифаларни тўғри тақсимлашда ундан катта маҳорат талаб этилади.\nБаъзида маҳаллий давлат ҳокимияти органлари раҳбарлари фаолиятида бир вақтнинг ўзида бир неча топшириқ ва вазифани бажарилиши ишлар режали ташкил этилмагани туфайли, оддий вазифаларни бажаришда қийинчиликларни келтириб чиқаришга сабаб бўлмоқда.\nТошкент Давлат юридик университети ўқитувчиси Ўткирбек Холмирзаевнинг таъкидлашича, шахснинг шаъни ва қадр-қимматини қасддан камситиш маъмурий (МЖтКнинг 41-моддаси), агар у одобсизлик билан ва маъмурий жавобгарликка тортилганидан кейин содир этилса жиноий жавобгарликка асос бўлади.\nҲақорат қилиш жабрланувчини ўз хизмат ёки фуқаролик бурчини бажариши муносабати билан боғлиқ ҳолда содир этилганда тўғридан-тўғри жиноий жавобгарликни келтириб чиқаради (ЖКнинг 140-моддаси). Шунингдек, иш ҳолатидан келиб чиқиб, айрим ҳаракатлар бошқа моддалар билан ҳам малакаланиши мумкин.\nЎзбекистон Республикаси Вазирлар Маҳкамасининг 2016 йил 2 мартдаги «Давлат бошқаруви органлари ва маҳаллий ижро этувчи ҳокимият органлари ходимларининг одоб-ахлоқ намунавий қоидаларини тасдиқлаш тўғрисида»ги қарори (Қарор) билан Давлат бошқаруви органлари ва маҳаллий ижро этувчи ҳокимият органлари ходимларининг одоб-ахлоқ намунавий қоидалари тасдиқланган.\nДавлат раҳбари йил давомида барча вилоятларга ташриф буюради. Ўтган йили берилган топшириқлар ижроси бўйича масъулларнинг ҳисоботи тингланади. Эътибор берсангиз, ҳар бир ташрифда турли сабаблар билан раҳбар шахслар иш лавозимидан озод қилинади (улар орасидан ҳеч бўлмаганда биттаси ҳоким бўлади). Жамоатчилик бу вазиятга кўникиб ҳам кетди. Амалдорлар қўнимсизлигига нима сабаб бўляпти? Янги талабларга жавоб беришолмаяптими ёки тепадан буйруқ келишини кутиб яшаш догмасини ўзгартириш қийинчилик туғдиряптими? Балки, ҳокимларнинг ваколат ва мажбуриятларини чегаралаб қўйиш керакдир? Шунда иш ҳажми қисқариб, сифат ошишига эришилади. Яна бир муҳим масала ҳам бор: раҳбар шахслар психологияси билан жиддий шуғулланиш керак. Мансаб курсисига ўтирган айрим бошлиқлар ўз лавозимини масъулият, ишонч деб эмас, имконият (коррупция учун) деб қабул қилади. Бошқарувчи ўзини ўзгартира олсагина, маълум мақсадга эришиш имконияти пайдо бўлади. Муаммо илдизи аниқланса, уни бартараф этиш йўллари ҳам топилади.\nМавзу юзасидан ҳокимлардан ҳам фикр олишга ҳаракат қилинди. Аммо уринишлар самара бермади. Бир неча ҳокимларга мурожаат қилинди. Ҳокимларда вақт тиғизлиги ёки бошқа қатор сабаблар туфайли саволлар жавобсиз қолди. Келтирилган мулоҳазаларга улар ҳам ўз муносабат ва таклифларини тақдим этишса, мақсадга мувофиқ бўларди.\nСенатда етимларни уй билан етарлича таъминламаган ҳокимларни жазолаш таклиф қилинди\n13:20 / 24.01.2020


Харидор кўнглига йўл\nҚадимда Шарқ бозорларида сотувчилар харидорларни «кеп қолинг», «оп қолинг», «еганлар дармонда, емаганлар армонда» каби чақириқлар билан жалб қилишган. Бугун эса ундай эмас. Фан-техника тараққиёти бу борада ўзгач...\nМазкур тўпламда турли психологик хусусиятларнинг ривожланганлик даражасини аниқлашга хизмат қилувчи ташхис воситалари жамланган. Унга ҳар қайси одам мустақил равишда ўзини-ўзи текшириши учун қулай, қўлланиш тартиб�...\nСуҳбатдошингиз имо-ишоралари мазмунини биласизми?\nУшбу рисолада инсонлар ўзаро мулоқот жараёнида ўзлари билиб-билмай ишлатадиган кўп минг сонли имо-ишораларнинг бир гуруҳи жамланган. Улар универсал мазмунга эга, яъни миллий-маданий тафовутлар таъсири нисбатан кам а�...


Темир Сариев сиёсатни тарк этмоқчи эмас\n11 апрель куни Қирғизистон бош вазирлигидан истеъфога чиққан Темир Сариев сиёсий фаолиятини давом эттириш истагида эканини айтиб ўтди.\nҲукуматдаги коалиция раҳбари ҳисобланган Сариев истеъфога чиқар экан, "ишни топширишдан қочмаслиги, бироқ ҳалол ишлагани ва ҳеч қачон тубан сиёсий фитналарда иштирок этмаганини исботламоқчилигини" айтиб ўтганди.\n"Мен учун давлат манфаатлари ҳамма нарсадан устун. Бу тамойилга доим амал қиламан ва барча асоссиз айбловларни меҳнатим билан инкор этишга тайёрман", дея таъкидлаган собиқ вазир.\nҚирғизистонда катта таъсирга эга сиёсий куч бўлмиш "Ак-Шумкар" партияси етакчиси ҳисобланадиган бу сиёсатчи 2005 йилги ва 2011 йилги инқилоблар ташкилотчилари қаторида бўлганди. Унинг номи 2017 йилги президентлик сайловида қатнашадиган эҳтимолий номзодлар қаторида тилга олинарди.\n"Мен сиёсий фаолиятимни давом эттираман. Олдинда кўплаб режалар ва амалга оширилиши керак бўлган лойиҳалар турибди. Ҳозир мамлакатдаги барча илғор кучлар олдинга қараши керак... Мен ўз режаларимни мамлакат манфаатлари билан узвийликка йўналтираман", дейди Сариев.\nСариев 2015 йилнинг апрелида бош вазир лавозимига тайинланганди.\nБир неча кун аввал мамлакат транспорт ва коммуникациялар вазири Арғинбек Малабаев бош вазир ва унинг атрофидагиларни Балиқчи—Корумду автойўли қурилиши тендерини ўтказишда Хитой компанияларидан бири манфаатларини кўзлаганликда айблаганди. Мазкур айблов тафсилотларини ўрганиш учун депутатларнинг махсус комиссияси тузилган ва ушбу комиссия парламентга 13 апрель, чоршанба куни Сариевга ишончсизлик билдириш масаласини қўйишни тавсия қилганди.\nПарламент коалицияси раиси Чининбай Турсенбеков "маданиятли мамлакатларда, бундай ҳолатларда, одатда, бош вазир истеъфога чиқиши"ини эслатиб ўтганди. У навбатдаги бош вазир бўлиш учун асосий даъвогар ҳисобланади.